(Rapport Uffiċjali u Rivedut)

L-GĦAXAR PARLAMENT

Laqgħa Nru. 85

L-Erbgħa, 2 ta' Mejju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 85

L-Erbgħa, 2 ta' Mejju, 2007

Il-Kumitat iltaqa' fil-Palazz, il-Belt Valletta, fis-7.09 p.m.

Il-Minuti tal-Laqgħa Nru. 84 li saret nhar il-Tlieta, fis-27 ta' Marzu 2007 ġew konfermati.

THE CHAIRMAN (ONOR CLYDE PULI): Qabel ma tibda l-preżentazzjoni ippermettili npoġġi fuq il-Mejda tal-Kumitat korrispondenza mill-Imħallef Franco Depasquale li huwa ċ-Chairman tal-Bord tal-Pulizija li qed jibgħatilna dan id-dokument skond id-dispożizzjoni ta' artiklu 57 (1) ta' l-Att Nru XIII ta' l-2002 li jemenda l-Ordinanza dwar il-Pulizija ta' Malta.

Promoting Equal Opportunities through Empowerment – Preżentazzjoni minn

Il-laqgħa tal-lum hija dwar l-Equal Projects - Promoting Equal Opportunities through Empowerment.

Preżentazzjoni minn Ms Sina Bugeja, Direttur Eżekuttiv ta' l-NCPE.

MS SINA BUGEJA: Mr Chairman grazzi ta' l-introduzzjoni.

Se ngħid żewġ kelmiet fil-bidu imma se tkun Ms Marija Sammut li se tagħmel il-preżentazzjoni proprja.

Qabel xejn ngħidilkom l-iskop għalfejn tlabna din il-laqgħa.

Bħalissa l-proġett Equal wasal fl-aħħar fażi tiegħu u fil-presentation se jiġi spjegat eżattament x'kienet kull fażi ta' dan il-proġett.

L-għan prinċipali ta' dan il-proġett kien li inħarsu lejn is-settur li nsejħulu the inactive population jiġifieri dawk in-nies li m'humiex jaħdmu u mhux qegħdin ifittxu xogħol però huma of working years jiġifieri huma ta' l-età li jistgħu jaħdmu.

Jekk inħarsu lejn is-settur feminili, qed inħarsu lejn figura mil-inqas ta' 110,000 mara li huma ta' età li jistgħu jaħdmu però m'humiex qegħdin la jfittxu xogħol u lanqas qegħdin jaħdmu.

Il-proġett kien immirat li jwassal ċertu training għal dawn in-nisa biex jikkonsidraw iktar il-possibilità li jaħdmu.

L-aħħar fażi tal-proġett titlob li niktbu a policy document.

Issa apparti li ħarisna lejn is-social partners – dawk li jistgħu jkunu li se jikkontribwixxu l-informazzjoni għalina biex niktbu dan id-dokument - ħassejna li jekk nagħmlu meeting hawnhekk se nieħdu wkoll informazzjoni u naqsmu magħkom it-thinking tagħna ta' x'ħareġ mill-proġett.

Dan biex mhux biss intom tkunu nformati fuq is-sitwazzjoni reali imma aħna nisimgħu wkoll lilkom kif tħarsu lejn din is-sitwazzjoni u b'hekk inħossu li se nkunu ħadna approach mill-iktar mod wiesgħa billi nkunu inkludejna wkoll il-policy makers – intom u l-input tagħkom.

Issa se ngħaddi l-floor lil Ms Marija Sammut ħalli tagħmel il-presentation imbagħad inkomplu d-diskussjoni wara.

MS MARIJA SAMMUT (Equal Project Coordinator): Mr Chairman, l-isem tal-proġett huwa Promoting Equal Opportunities through Empowerment.

Hemm diversi partners li qegħdin jikkollaboraw f'dan il-proġett u fosthom hemm l-MCAST (Malta College of Arts, Science and Technology), il-Ministeru ta' l-Edukazzjoni, l-ETC (Employment and Training Corporation), il-Bord tal-Kooperattivi, l-MEA (Malta Employers' Association) u l-FOI (Malta Federation of Industry), il-KNPD u l-General Workers' Union, il-UĦM u l-NCW.

L-għan ta' dan il-proġett kien li nħarsu lejn l-inactive population, partikolarment in-nisa, u ninkoraġġuhom biex jidħlu lura fid-dinja tax-xogħol.

Għan ieħor tal-proġett kien li nħeġġu n-nies li qegħdin jaħdmu fl-informal economy biex jixxiftjaw lejn il-formal economy minħabba l-benefiċċji li din toffri.

Dan il-proġett kien jinvolvi ħames stages differenti.

L-ewwel stage kienet li niġbru l-informazzjoni fuq it-training u l-education opportunities available kif ukoll employment opportunities; it-tieni stage kienet Dissemination of Information through the Media, bażikament through television/radio programmes, it-tielet stage kienet il-Local Council Seminars li kienu aimed għall-inactive population ir-raba' waħda kienet Meeting with Employers - li qegħdin nagħmlu bħalissa - u l-aħħar waħda hi Formulation of Policy.

Bażikament, fl-ewwel stage, ġbarna l-informazzjoni mill-partners kollha tal-proġett.

Per eżempju l-MCAST bagħtulna x'courses għandhom available u l-ETC qalulna x'opportunitajiet ta' xogħol hawn.

Ġbarna l-informazzjoni u ħriġna booklets li mbagħad qassamnihom lin-nies li attendew is-seminars.

Ħaġa oħra kienet ir-role models.

F'dan il-proġett użajna l-konċett ta' role models li huma nies li rnexxew fid-dinja tax-xogħol, għamlu xi żmien inactive, u issa reġgħu lura fid-dinja tax-xogħol.

Dawn ħadu sehem kemm fis-seminars - fejn qassmu l-esperjenzi tagħhom biex ħeġġew nies oħra - kif ukoll fuq programmi tat-television u radjo fejn għamlu statements ta' kif rnexxew.

It-tieni stage kien il-programm "Naħdem u kif."

Din kienet serje ta' programmi li kienu jidhru fuq it-TV darba fil-ġimgħa.

Kien programm ta' nofs siegħa u kien flowing ħafna fejn kien ikun hemm speaker fuq kull suġġett u anke role models li tkellmu dwar l-esperjenza tagħhom.

Fil-programm kien ikun hemm ukoll l-education u training opportunities li kienu available.

Is-seminars kienu mqassmin f'erba' partijiet.

Minħabba t-trasport qsamna lil Malta fin-north, central, south u Għawdex u kull ġimgħa - mqassma fuq ħames ġimgħat - għamilna seminar darba fil-ġimgħa għan-north, għas-south, central u Għawdex.

F'dawn is-seminars kien hemm speakers varji u per eżempju, għednilhom kif tinkiteb CV, kif tfittex xogħol, kif tmur għal-interview, fuq il-liġi, ir-rights li għandek, x'mistoqsijiet jistgħu jistaqsuk waqt l-interview, kif tweġibhom, u kif tapplika għax-xogħol - il-letter of application.

Ipprovajna nippromwovu l-koperattivi biex dak li jkun ma jibqax iħares lejn l-istess tip ta' xogħol imma jħarsu lejn tipi differenti ta' xogħol.

Aħna kellna aim li jkun hemm tant nies li jattendu imma attendew inqas milli stennejna.

Allura ddeċidejna li nwaqqfu Focus Group biex naraw x'inhuma d-diffikultajiet li qed isibu n-nies.

L-għan ta' dan il-Focus Group kien biex naraw x'knowledge għandhom fuq employment u training opportunities u x'inhuma l-istumbling blocks li qegħdin isibu biex jidħlu lura fid-dinja tax-xogħol u s-support structures li huma jaħsbu li għandhom bżonn.

F'din l-islide hawn ftit mill-feedback li rċevejna min-nies li attendew għal focus groups u għas-seminars.

Waħda mid-diffikultajiet li sabu hija l-flessibilità fuq il-post tax-xogħol.

Ħafna min-nisa xorta jaħsbu li huma għandhom jieħdu ħsieb it-tfal u allura jippreferu li jkollhom part-time minflok full time job.

Imma biex isibu part-time job hija diffiċli għax m'hemmx part-time registry.

Għalhekk iridu bilfors jirreġistraw għal full time job imma peress li ma jmorrux jirreġistraw dawn qed jinqatgħu mir-reġistrar.

Apparti minn hekk ġieli jidħlu għal xi xogħol full-time, jkunu jridu l-flessibilità u l-employer mhux dejjem jagħtihom dak iċ-ċans u jispiċċaw jitilqu milil-post ta-xogħol.

Diffikultà oħra li qed isibu huma l-ischool hours.

Għax jekk huma jaħdmu sal-5.00 p.m. fejn se jħallu t-tfal mis-2.00 p.m. sal-5.00 p.m.?.

Is-summer holidays huma problema oħra għax fejn se jħallu lit-tfal fit-tliet xhur tas-sajf?

Ħarġet ukoll l-age discrimination.

Bażikament ħafna minn dawn il-women returnees huma over 35 u 40 years allura apparti l-gender qed isibu wkoll age discrimination.

Diffikultà oħra li sabu hi li minn meta jkunu telqu mill-post tax-xogħol, l-education level tagħhom jkun differenti għax illum id-dinja tax-xogħol inbidlet allura qed isibuha diffiċli biex jilħqu magħha.

Meta tgħidilhom li jistgħu jieħdu training, diffikultà li jsibu hi jekk illum għandhom 40 sena u jieħdu training għal "O" level, sakemm jistudjaw u jagħmlu eżami ta' l-"O" level ikollhom 45 years.

Issa diġà qed isibuha diffiċli biex isibu xogħol ta' 35 years aħseb u ara ta' 45 years.

F'din l-islide qed naraw ftit mir-recommendations li ġbarna mingħandhom fejn kien hemm dawn l-issue:

Making work pay - jiġifieri li kultant jaqbilek taħdem fl-informal economy;

Recognition of voluntary and community work - fejn ħafna minn dawn in-nisa li attendew huma involuti f'xogħol volontarju u community work, però meta jiktbuhu fuq is-CV mhux rikonoxxuta bħal meta għandek ċertifikat ta' l-"O"level;

Empowerment for women especially at grass roots level - fejn ħafna minnhom jaħsbu li m'għandhom l-ebda skills għax m'għandhomx "O" levels.

Issa fil-verità jkollhom ħafna skills imma jaħsbu li m'għandhomx għax ħafna minnhom jkunu jafu jimmaniġjaw il-flus;

Mentoring and on the job training - diffikultà oħra li sabu kienet li minflok tibda tistudja ta' 35 years, kien hemm min qal għaliex m'għandux ikun hemm mentoring u on the job training biex inġiebu l-esperjenza;

Bħalissa għaddejjin mill-fażi li nżommu seminars ma' l-employers.

Wara li smajna x'qalet l-inactive population, se nagħmlu wkoll seminars mal-Unions u policy makers biex nisimgħu min-naħa tagħhom u naraw x'diffikultajiet għandhom.

Per eżempju mhux billi ngħidu li rridu iktar flexibility, imma rridu naraw kemm hija vijabbli min-naħa ta' l-employers, nisimgħu ż-żewġ naħat u nsibu t-triq tan-nofs.

L-aħħar stage huwa l-Formulation of Policy fejn irridu niktbu d-dokument, Policy recommendations.

MS SINA BUGEJA: Mr Chairman nixtieq niċċara xi punti li ħarġu mill-presentation biex noħroġhom iktar bis-saħħa.

Kif rajtu s-social partners kollha li b'xi mod jistgħu jikkontribwixxu - l-employers, employees, unions, ETC, min jista' joffri training - kollha kienu qegħdin hemmhekk.

Il-programm tat-television kellu skop partikorali dak li jwassal il-messaġġ fid-djar - allura mhux skuża ta' kif se nilħqu l-pubbliku.

Użajna role models u ma morniex għal nies li qed imexxu organizzazzjonijiet u li drajna narawhom fuq it-television.

Per eżempju użajna persuna li ilha żmien li telqet mill-iskola, imbagħad reġgħet ġiet lura fid-dinja tax-xogħol wara li rabbiet it-tfal, għamlet course ta' hairdressing u llum għandha s-salon tagħha.

Jiġifieri mhux qed immorru għall-affarijiet ta' barra minn hawn imma we are pitching at that level biex iktar tkun maniġabbli għan-nies li qegħdin inħarsu lejhom.

Għamilna enfasi qawwija fuq il-koperattivi.

Ħdimna ħafna mal-Bord tal-Koperattivi imma ħareġ ċar li l-idea ta' entrepreneurship tbeżża' lin-nies.

Jien naħseb, jekk fis-sistema edukattiva mhux se ndaħħlu l-idea ta' imprenditur minn kmieni, mhux se nwasslu li jkun hemm ċertu inizjattivi.

Il-ħsieb għadu li meta tfittex ix-xogħol, tħabbat il-bieb ta' employer, dan jipprovdilek ix-xogħol u you deliver.

FREDERICK AZZOPARDI: Din ġejja iktar min-naħa tan-nisa jew min-naħa ta' l-irġiel?

MS SINA BUGEJA: Aħna mainly ħarisna lejn in-nisa.

Skond il-Bord tal-Koperattivi dawn isibu diffikultà fiż-żewġ setturi.

Però jekk f'Malta naraw kemm hawn koperattivi tan-nisa u ta' l-irġiel, insibu li tan-nisa tgħoddhom fuq id waħda filwaqt ta' l-irġiel hawn ftit iktar.

Però l-idea ta' entrepreneurship u r-riskju li jaraw meta tiġi biex tiftaħ business għalik waħdek, tbeżża' lil ħafna.

Aħna għadna nħarsu lejn il-financial independence tal-mara bħala mhux neċessarja imma li jikkumplimenta l-introjtu tal-familja.

Allura hi trid ċerta sigurtà biex tikkumplimenta li ma tmurx tagħmel xi pass u allura se jmorru iktar agħar milli.… (Interuzzjoni)

FREDERICK AZZOPARDI: Skond il-paga.…

MS SINA BUGEJA: Eżatt.

Dawk ħarġu ċari ħafna.

Jidher ċar ukoll, li fil-kultura tagħna għalkemm il-mara ġġorr ħafna iktar responsabilitajiet biex tidħol fid-dinja tax-xogħol, ir-responsabilitajiet l-oħrajn ta' kura baqgħu għandha wkoll.

Jiġifieri fir-realtà ma saritx qasma tar-responsabiltajiet ma' kulħadd u l-mara qed iġġorr iktar billi qed tgħin ukoll fil-finanzjament tal-familja.

Il-kura – qed nitkellem b'mod ġenerali - baqgħet ħafna f'idejn in-nisa u minn naħa l-oħra n-nisa ma jridux jitilquha.

Anzi jgħidu li huma jridu li jsibu xogħol li jagħtihom il-possibilità li jaħdmu, imma l-kura tat-tfal u tal-familja jibqgħu jeħduha huma.

Allura l-iktar ħaġa li qegħdin ifittxu hija l-flessibilità.

Din sibniha wkoll f'riċerka oħra li għamilna fejn in-nisa ma kienux daqhekk interessati fil-career breaks.

Iktar iridu li jkollhom a reduced week u flessibilità.

Jiġifieri n-nisa jippreferu jibqgħu in kuntatt mad-dinja tax-xogħol - biex ma jinqatgħux għax imbagħad diffiċli biex jerġgħu jidħlu lura - u mhux qegħdin ifittxu career breaks.

Mill-presentation ħareġ ċar ukoll il-limitazzjonijiet tagħna.

Il-fatt li aħna, bħala pajjiż, għadna bla reġistru tal-part-timers, jurina ċar li mhux qed nagħtu l-possibilità li ċerti setturi tan-nisa li jridu jew jistgħu jaħdmu biss bħala part-timers, juru din ix-xewqa tagħhom x'imkien.

U aħna b'xi mod inkunu nistgħu - meta naħdmu ma' l-employers - ngħidu li hemm lista ta' nies li lesti jaħdmu b'dawn il-kundizzjonijiet.

Issa la m'għandniex dan ir-reġistru tal-part-timers lanqas għadna wassalna għal-idea tat-temping possibilities.

Irridu nqisu li 90% tal-kumpanniji huma SMEs u mhux realtà għal pajjiżna l-fatt li jekk dawn jitilqilhom xi ħadd minn fuq il-post tax-xogħol, iridu jżommu dak l-ispazju għal sena jew tnejn.

Allura hemmhekk jidħol il-bżonn ta' temping agencies fejn għandek nies li huma trained u they can fill in a gap mingħajr m'għandhom bżonn żmien partikorali ta' training għax ikunu ġabuh magħhom.

U lil l-employer jagħtuh il-bżonnijiet f'dak il-ħin li għandu bżonnhom, mingħajr ma qed jissagrifika iktar jew qed tiswielu iktar b'xi mod partikolari.

Ħareġ ċar ukoll il-punt ta' l-ischool hours.

Sakemm se nibqgħu bis-sistema edukattiva li taħdem fuq is-sigħat li għandna, mhux veru li rridu li n-nisa joħroġu jaħdmu.

Għax fir-realtà jekk l-ommijiet jidħlu tard filgħodu biex iwasslu lit-tfal għall-iskola, dawn fis-1.30 p.m. jew fis-2.00 p.m. iridu jerġgħu jitilqu biex jiġbruhom.

Issa fejn hemm koppja li jistgħu jaħdmu t-tnejn bir-reduced hours mhux daqshekk possibbli finanzjarjament.

Jiġifieri ħafna drabi fejn hemm two parents in employment, xi ħadd minnhom ikollu jagħżel li jaħdem fuq reduced hours meta hemm responsabilitajiet oħrajn.

Dan ifisser li jekk ir-reduced hours teħodhom l-mara - għax x'aktarx l-income tagħha huwa inqas għalkemm jista' jkun hemm sitwazzjonijiet differenti imma qegħdin nitkellmu fuq il-ġenerali - trid tidħol xogħol bejn it-8.30 a.m. u 9.00 a.m. u bejn is-1.30 p.m. u s-2.00 p.m. trid terġa' tkun barra biex tilħaq tiġbor lit-tfal.

Jiġifieri sakemm se nibqgħu b'dawn is-sistemi m'aħniex qegħdin niffaċilitaw li n-nisa jkunu preżenti fid-dinja tax-xogħol.

Issa jiena m'iniex ngħid biex inżidu s-sigħat ta' l-iskola b'iktar academic input.

Imma hemm ħafna affarijiet li nistgħu nagħmlu fil-ħin ta' wara l-iskola sal-ħin li l-omm tispiċċa mix-xogħol.

Dawn rajnihom f'mudelli li jintużaw f'pajjiżi oħrajn.

Wara l-ħin ta' l-iskola most parents jispiċċaw taxi drivers għat-tfal biex iwassluhom il-privat, imbagħad għad-duttrina eċċ. Fil-kultura tagħna dawn għandhom schedule ċara ta' x'hemm bżonn għal kull età tat-tfal.

M'hemmx daqshekk diffikultà li dawn il-bżonnijiet kollha niġbruhom taħt kappa waħda u mhux neċessarjament li tkun it-teacher li tibqa' wara l-ħin tax-xogħol għax at the end of the day most teachers are working mothers ukoll.

Aħna mhux qegħdin ngħidu biex intawlu s-sigħat tat-teachers.

Imma qed ngħidu li hemm lakuna u trid timtela b'nies li għandhom expertise f'areas partikorali biex it-tfal jieqfu jużaw il-kotba f'dak il-ħin u jaraw l-iskola bħala idea ta' fun, kultura, arti, eċċ. Hemm ħafna affarijiet li t-tfal tagħna huma neqsin minnhom u li nistgħu ngħallmuhom.

Meta nikkomparaw il-livell ta' kultura li għandhom it-tfal tagħna mal-livell tal-pajjiżi l-oħra Ewropej insibu li we are too focused on exams.

Hemm tellieqa għall-eżami biex tgħaddi u mbagħad we move on.

Ħareġ ċar ukoll li meta staqsejnihom xi jkunu rridu meta jfittxu x-xogħol, huma qalulna li l-punt kardinali hu li huma xogħol jkunu jridu u mhux training.

Dak messaġġ għalina li rridu nqajmu iktar awareness fuq il-ħtieġa ta' iktar training għax ix-xogħol inbidel.

Jekk tkun barra mid-dinja tax-xogħol ftit snin, bidla mod, jekk minn naħa l-oħra tkun ilek barra numru ta' snin hemm bidla ħafna ikbar.

Il-punt tat-training qed neħduh biex inwasslu iktar dan il-messaġġ.

Imma l-iktar punt kruċjali huwa – u hawnhekk forsi niftħu d-diskussjoni - making work pay.

Għalija kienet an educational activity meta xi ħadd ħadimli somma preċiża ta' x'tieħu jekk tkun a single mother bi tlett itfal, bir-rebates tad-dawl u l-ilma, bl-allowance tal-ħalib u lanqas naf x'affarijiet oħra semmgħu.

Issa meta nagħmel dawn fil-miżien u nqabbilhom jew mal-minimum wage - jekk ikunu gainfully employed, and that means also losing 40 hours of your week - jew ma' dawk li huma jaraw bħala immediate gratification ta' l-informal economy - li jekk mort għamilt siegħa għand xi ħadd bil-Lm5 is-siegħa - huma jaraw li daħħalt Lm5 netti fil-but u ma nfaqt xejn minnhom.

Il-kontribuzzjoni lejn il-pensjoni tagħhom assolutament mhux fuq l-aġenda.

Dawn huma l-punti li ħadna aħna biex inqajmu awareness fuq dawn l-affarijiet.

Dawn huma punti kruċjali li ħarġu mir-riċerka li ġbarna.

Din l-informazzjoni ġbarniha prinċipalment mill-Focus Groups li għamilna apposta.

Inizjalment il-Focus Groups ma kenux parti mill-proġett imma meta rajna li ma kellniex response tajjeb għat-training - għalkemm kien really well set għalihom u kien anke organizzat bit-trasport f'two specific points f'kull raħal fejn tiġborhom il-bus, u ma kienx hemm problema - għamilnihom biex ikollna idea iktar ċara ta' x'inhi s-sitwazzjoni.

Issa se niġu biex nagħmlu il-policy document, so now we need to discuss, possible ways forward.

The CHAIRMAN: Kif qed tipproponi li nagħmlu?

Għandek xi domandi u niddiskutu suġġett suġġett?

MS SINA BUGEJA: Fil-fatt kważi kważi kont se ngħidilkom biex tiggwidawni intom għax intom tafu kif isiru l-affarijiet.

Dak huwa l-importanti għalina.

The CHAIRMAN: Staqsejt biex nara jekk hux idejali li naqbdu item item li tixtieq inti.

MS SINA BUGEJA: Hi u titkellem Marija, jien għamilt xi punti biex inkunu nistgħu mmexxuhom iktar 'l quddiem.

Fil-każ nistgħu nagħmlu hekk.

Nibdew mil-punt ta' Making Work Pay għax naħseb li huwa verament punt kruċjali.

Filwaqt as a welfare society irrid inħalli spazju totali għal min għandu bżonnijiet soċjali u li nagħtuh is-support li għandu bżonn - jiġifieri bl-ebda mod ma rrid immiss dik - naħseb irridu naraw ukoll kif ikun hemm il-possibilità li jekk jiena - ħalli nuża kelma goffa – nissagrifika 40 siegħa mill-ġimgħa tiegħi, at the end of the week it must be worth my while.

Naħseb li dak huwa punt kruċjali li rridu nifhmu, naraw u nesploraw how we can take this forward.

The CHAIRMAN: Kif nara jiena, tista' tinqabad bejn żewġ postijiet, waħda l-kunċett tal-kompetittività u t-tieni waħda bejn ix-xibka ta' solidarjetà li wieħed jixtieq ikollu.

Fil-budget speech li għadda, u anke f'ta' qabel, ir-reazzjonijiet u l-kummenti tiegħi dejjem kienu li hemm problema simili bejn l-unemployment benefit u l-minimum wage.

Il-minimum wage ma tħajrekx tmur taħdem għal Lm10 biss.

Issa s-soluzzjoni x'inhi, tnaqqas l-unemployment benefit jew iżżid il-minimum wage?

Wieħed jifhem li tagħmel x'tagħmel se tolqot lil xi ħaġa, jew se tolqot il-kompetittività jew se tnaqqar l-għixien kważi diċenti ta' ċertu setturi.

Hawnhekk jista' jkun li terġa' tintlaqat minn din id-dilemma.

Jiġifieri lanqas jiena ma nista' naqbad u ngħid x'għandna x'nagħmlu, però żgur li wieħed irid jesplora il-modi ta' kif ngħidu huwa worth it li toħroġ taħdem.

Wieħed minnhom jista' jkun dak li semmejt inti, li sal-lum donnu ħafna min-nies - b'mod partikolari n-nisa - ma tolqothomx il-kwestjoni tal-pensjoni.

Il-mentalità hija li, vera biex tissupplimenta l-paga tal-familja, u allura l-pensjoni speċi 'min ra', jiġifieri dik hija forsi parti mil-kultura u mill-valur li qed ngħixu.

Tista' tagħmel kampanja ta' edukazzjoni, jiġifieri li jaqbilek....

MS SINA BUGEJA: S'hemmhekk diġa qegħda f'idejna.

Imma nixtieq li mmorru pass oltre minn hekk.

Ovvjament int m'intix se tgħidli x'se jagħmel il-gvern għax tridu tiddiskutu u taraw x'inhu feasible, imma let us start looking at possible solutions mingħajr ma ngħidu this is it u mingħajr ma norbotha li għedtha inti jew b'xi mod anchored it.

Aħna li nixtiequ naraw hija diskussjoni, għax jekk mhux se nifhmu.… Dan bħal Health Promotion.

Ngħidu li rridu awareness raising campaign, nistgħu nagħmlu miljun waħda, però jekk mhux se ssib il-brimba li qed tagħmel l-għanqbuta u tara kif se tneħħiha, se noqogħdu nneħħu għanqbuta wara oħra u l-brimba tibqa' hemm.

Jekk inħarsu lejn il-possibilità li l-allowances li jingħataw bħala welfare society jonqsu, ma tagħmel sens għal ħadd u lanqas hija politikament feasible għal ħadd, jiena nifhimha.

Irridu nħarsu lejn iktar moviment, għax aħna fl-aħħar mill-aħħar għandna l-Lisbon Agenda, jiġifieri bħala pajjiż irridu nħarsu lejha u rridu naslu li nimplimentawha.

Min-naħa ta' l-irġiel li jaħdmu, Malta għandna iktar mill-basic requriements għax hawn jaħdmu more than 75%.

Filwaqt li minn naħa tan-nisa rridu nilħqu is-60% sa 2010 meta we are at 33%.

The CHAIRMAN: Intom qed tħarsu li toħorġu dawk li hemm inattivi, mhux tibda minn isfel u kulmin se joħroġ mix-xogħol, tħajru jibqa' hemm.

MS SINA BUGEJA: Jekk se nagħmel hekk, minħabba l-Lisbon Agenda mhux se nlaħħaq sa' l-2010, għax għandna target u rridu naslu għaliha.

The CHAIRMAN: Immaġina xi ħadd ta' età kbira naħseb hija ftit ...

MS SINA BUGEJA: Huma iktar diffiċli però having said that l-ETC għamlu studju....(Interuzzjoni)

The CHAIRMAN: Naħseb min qorob lejn il-50 sena lanqas tgħaddielu minn rasu li joħroġ jaħdem..

MS SINA BUGEJA: L-ETC għamlu investigazzjoni ma' l-inactive popolazzjoni u ħareġ li 48% minnhom - li huma between the 35 and 45 age bracket - are prepared to work for the right conditions.

Jiġifieri jekk minn 110,000 se ninżel 50%, naf li għandi cohort ta' 50,000 li nista' nimmira lejhom.

Allura hemmhekk nippretendi li nara xi riżultati, għax dawk li għandhom ċerta età u mhux interessati qtajthom barra.

Però baqa' żgur 50,000 li m'hijiex ċajta meta tara l-ekonomija..…

The CHAIRMAN: Qed tagħmel target minn ċerta età?

The CHAIRMAN: Inti qabel semmejt employable age, sa 60 employable age...

Imma jekk nużaw l-istudju li għamlet l-ETC, qisna qegħdin inħarsu lejn it-35 to 45 age bracket, which is more than feasible.

Dawk li huma aktar qrib lejn il-35 sena għax economically they need to work, u dawk li huma eqreb lejn il-45 sena qalu li t-tfal tagħhom issa tfarfru u settiljati biżżejjed li jistgħu joħorġu jaħdmu għax m'għadhomx daqshekk dipendenti fuqhom.

Fl-aħħar mill-aħħar qed nitkellmu fuq l-ekonomija tal-pajjiż.

U naħseb li 50,000 ruħ oħra jaħdmu, m'hijiex ċajta.

The CHAIRMAN: Meta jgħidu li lesti jaħdmu - ovvjament għal part-time qed ngħidu - issa mill-esperjenza tiegħi dawn ma jieqfux sa part-time, imma part-time u f'dawn il-ħinijiet jgħidulek.

MS SINA BUGEJA: Għax huma jkunu jafu verament il-bżonnijiet tagħhom x'inhuma.

The CHAIRMAN: Ħafna part-time work ma jkunx f'dak il-ħin imma jkun f'ħin ieħor ġeneralment jew fil-weekend jew filgħaxija.

Jiġifieri qas terġa part-time imma part-time u f'ħin partikorali li jkompli jagħmilha iktar diffiċli għal ċerti employers.

F'dan l-istudju ħareġ jekk humiex qed jgħidu xi ħin partikulari li jridu jaħdmu?

MS SINA BUGEJA: Dan l-istudju qiegħed fuq il-website ta' l-ETC u you can access it faċilment.

Li ħareġ ċar huwa li hemm ħafna li qed jikkonsidraw jaħdmu part-time.

Aħna m'għamilniex distinzjoni bejn part-time u full time work għax tant m'għandniex nisa jaħdmu, li jekk iridu joħorġu jaħdmu on a part-time basis, diġà huwa vantaġġ għaċ-ċirkostanzi li għandna.

Il-fatt li jridu jaħdmu, jiena ngħid, ejja narawha fil-verità li jridu jaħdmu u nimxu fuq dik l-approach.

Però min-naħa ta' l-employers – u diġà kellna ftit diskussjonijiet magħhom - għadhom pjuttost tqal biex jaħsbu a bit laterally.

Jiġifieri għandna tendenza li kulħadd jaħseb li x-xogħol isir bejn it-8.00 a.m. u l-5.00 p.m. Issa fir-realtà jekk jiena nista' nkun l-uffiċċju fis-6.00 a.m. għandi sagħtejn bi kwieti ntella' x-xogħol ta' ġurnata mbagħad jibdew ġejjin it-telefonati u disturbances oħrajn, jew noqgħod tard fil-għaxija bħalma normalment nagħmel.

Minn naħa l-oħra bejn it-8.00 a.m. u l-5.00 p.m. kulħadd ikun f'postu u hu l-inqas ħin li jsir xogħol.

Insemmu production line ġewwa fabbrika, mhux se nsemmi l-isem, imma fabbrika partikorali kkonkludiet li ma jaqbilhiex titfi l-makni tagħha u għamlu shift ieħor bejn it-8.00 p.m. u l-11.00 p.m. li kien suċċess ħafna.

FREDERICK AZZOPARDI: F'Għawdex ukoll hemm fabbrika li jibqgħu jaħdmu anke bil-lejl.

Il-problema hija biex tħaddem in-nisa, toħroġhom jaħdmu bil-lejl?

Ma nafx jekk wieħed hux qed jikkonsidra dan l-aspett ġdid.

Veru, ħafna fabbriki qegħdin jipprovaw jagħmlu dawn ix-shifts.

Fil-fatt l-unika fabbrika li għandha numru sostanzjali ta' impjegati qed tħaddem in-nies b'dan ix-shift f'Għawdex.

Issa meta tgħid mara tad-dar, jkollha r-raġel jaħdem il-ġurnata kollha, it-tfal l-iskola mbagħad tibgħatha taħdem dawk il-ħinijiet?

Il-problema hija li bil-lejl l-iktar li qed idaħħlu ħafna nies.

Tagħmel l-interview u jgħidlek "Tista' tibda, imma bil-lejl mill-11.00 p.m. sa 7.00 a.m."

MS SINA BUGEJA: Bħala ħinijiet ta' shift, forsi mhux daqshekk idoneu però jeżistu possibilitajiet oħra.

Per eżempju bejn il-5.00 p.m. - x'ħin normalment jitilqu l-ħaddiema - u l-11.00 p.m. hemm ukoll spazju għal shift ieħor.

FREDERICK AZZOPARDI: Hemm shift ieħor bejn l-4.00 p.m. u l-11.00 p.m.

MS SINA BUGEJA: Wieħed irid jesplora wkoll dawk il-possibiltajiet.

Però naħseb li għadda ż-żmien li noqogħdu nħarsu lejn il-mara għax taħdem bil-lejl.

Min jaħdem l-isptar ilu żmien u għomor jaħdem bil-lejl.

The CHAIRMAN: Il-punt li qed jagħmel l-Onor.

Frederick Azzopardi huwa ħarira differenti minn tiegħi.

L-Onor.

Frederick Azzopardi - jekk qed nifhmu sew - qed jgħid jekk għandux ikun hekk u jien qed ngħid – u qed nassumi u minn dak li niltaqa' magħhom - li ma jridux li jkun hekk.

MS SINA BUGEJA: Irridu noffrulhom l-option għax naħseb li qed nagħmlu konklużjonijiet qabel ma noffrulhom u nesploraw huma x'iridu.

Huma jridu kollox tailor-made għal bżonnijiet li jaraw huma, però jekk tgħinhom jesploraw iktar ...

The CHAIRMAN: Li se ngħid mhux sigriet.

Imma ħafna min-nies imorru għand il-politiċi biex isibu xogħol.

Meta jiġi xi ħadd għandi, jgħidli irid naħdem part-time u f'dan il-ħin - il-ħin meta t-tfal ikunu l-iskola - u jekk jista' jkun nofs siegħa wara u nofs siegħa qabel.

Kif jaqbeż dak il-ħin ifisser li ma jgħoddx għalihom.

MS SINA BUGEJA: Imma rridu ngħinuhom jaraw il-fatt li meta t-tfal poġġejthom fis-sodda, huwa ħin available wkoll u they have to see that angle.

The CHAIRMAN: Għalhekk l-ewwel kont qed ngħid li hija kwistjoni ta' kultura.

U jekk mhux b'awareness campaign f'soċjetà bħal tagħna ma tistax tisforzahom

MS SINA BUGEJA: Hija bidla fil-kultura.

L-awareness campaigns huma hemmhekk u huma ppjanati.

U jistgħu jġibu jew ma jġibux bidliet.

Jekk il-kampanja ma tkunx sostnuta b'policy direction se tibqa' awareness campaign.

Ngħidu għax hekk iridu, hekk jixtiequ u tieqaf hemmhekk, ma tkun qatt tiegħi.

Irridu nixprunaw a policy direction ħalli nkunu ċari.

Fil-verità m'hemmx possibiltajiet oħrajn kif nagħmluha u kif se nsolvu din is-sitwazzjoni.

Jiġifieri rridu nsibu mod kif ngħinuhom jaraw ir-realtà ta' kemm huwa importanti anke għalihom li joħorġu mid-dar; two li japprezzaw li jkollhom economic independence - għaliex donnu aħna nibżgħu nitkellmu fuqha din.

Jekk nitkellem personalment fuq l-esperjenza tiegħi bħala medjatur fil-qorti, tliet kwarti tal-problemi li niltaqa' magħhom huma relatati finanzjarjament, għax ma jkunx hemm indipendenza ekonomika.

U meta jkun hemm economic independence, ma twassalx għall-problemi għax il-koppja jkunu qed jaħdmu flimkien, jafu d-direzzjoni x'inhi u qed jgħinu lil xulxin fis-sitwazzjoni.

Fejn hemm economic dependence l-affarijiet jistgħu jmorru ħażin u jkollok il-problemi.

Jiġifieri l-fattur ekonomiku nifflaggjawh b'ċertu saħħa.

THE CHAIRMAN: Naqbel assolutament, għalkemm forsi għad hemm min ma jaqbilx.

Imma naħseb li l-maġġoranza tan-nies, iktar milli jikkonsidraw jekk economic independence tal-mara tagħmilx ħsara, naħseb li l-priorità tagħhom hi aktar meta jgħidu familja jkunu qed jifhmu l-ħinijiet tat-tfal.

Naħseb li t-tfal jiġu l-ewwel u qabel kollox u ma naħsibx li hija xi ħaġa ħażina.

Imma rridu nsibu bilanċ.

THE CHAIRMAN: Meta lil xi ħadd tgħidlu biex jagħmel ċertu shift jew immaġina li tagħmel shift bejn l-4.00 a.m. u nofsinhar, issa meta it-tifel jew tifla jmorru skola ftit 'il bogħod u ġew lura bil-private, ifisser li dak ix-shift tliftu.

Naħseb li dawn huma affarijiet li rridu nikkonsidraw.

MS SINA BUGEJA: Hija verità li se jaraw dawk il-punti.

Però aħna min-naħa l-oħra rridu nieħdu approach li nsibu s-soluzzjonijiet f'dawn id-diffikultajiet.

Jiġifieri jien ma rridx ngħid x'inhuma l-istumbling blocks u nieqaf hemm, imma rrid nara x'inhuma l-istumbling blocks, u kif rajna, I want to hear solutions.

THE CHAIRMAN: L-esiġenzi ekonomiċi waħidhom iġiegħlu lil dak li jkun joħroġ jaħdem, speċjalment hekk kif il-lifestyle jinbidel, u l-internet, il-mobile u t-tieni karozza isiru regolarità.

Naħseb li finalment is-suq jikkmanda.

MS SINA BUGEJA: Eventwalment naħseb li hemm se naslu.

U forsi iktar b'mod strutturat milli reazzjoni ta' ċirkostanza.

Għax jekk aħna naħsbu qabel, nagħmlu pjan u f'dak it-thinking u d-diskussjoni tal-pjan inkunu nistgħu neleminaw ċertu casualties għaliex inkunu ħsibna qabel.

Jekk se tkun reazzjoni għaċ-ċirkostanzi, nemmen li jkun hemm iżjed casualties milli kieku l-affarijiet tippjanahom b'ċertu mod.

Jien hekk naħseb.

THE CHAIRMAN: L-Onor.

MARIO GALEA: Jien nixtieq nistaqsi biex niċċara punt għaliex forsi fhimtek ħażin.

Ħin minnhom inti għedt dwar xogħol part-time li ma jkunx iddikjarat.

Imma naħseb li it is healthy li għandek numru ta' nisa, uħud minnhom li jistgħu jkunu widows, li jmorru jgħinu lil xi ħadd id-dar.

Forsi tidher stramba li MP li ġej min-naħa tal-gvern jagħmel din id-dikjarazzjoni.

Dawn jaqalgħu Lm10, ma jiddikjarawiex u naħseb li la qed jisirqu lill-Istat u it is healthy li jkun hemm din it-tip ta' black economy.

Qed ngħid għan-nisa li probabbli għandhom ċirkostanzi diffiċli familjari, li jmorru nofs ta' nhar u tgħid li għandha an extra income.

Issa dak huwa part-time mhux dikjarat.

Naħseb li fiha m'hemm xejn ħażin u xtaqt il-kummenti tiegħek fuq din.

It-tieni mistoqsija hija dwar ir-reġistru tal-part-timers.

Aħna qed ngħidu li l-ETC ma jeżistix reġistru ta' xi ħadd li jrid jaħdem part-time?

MS SINA BUGEJA: Le, ma jeżistix.

Issa t-tielet mistoqsija ma nafx tistgħux tidħlu fiha intom.

Naħseb li ġo qalbek ir-risposta għal din il-mistoqsija se tkun: Isma' inti MP ġej min-naħa tal-gvern, għamel xi ħaġa dwarha.

Fil-fatt qed nagħmel xi ħaġa dwarha.

Teżisti sitwazzjoni fejn numru ta' part-timers - kemm rġiel imma l-iktar nisa - qed jiġu exploited minħabba li dawn jaħdmu kważi full-time jew full-time.

Ikollok tliet kumpanniji, jirreġistraw ħaddiem għal għaxar sigħat ma' dak, ħames sigħat ma' dak u ħames sigħat ma' dak, u jispiċċa bil-minimum wage.

Jien nibqa' skantat kemm jiġuni nies - għadha kemm ġiet waħda l-uffiċċju tiegħi ż-Żejtun il-ġimgħa li għaddiet - jgħidulek kemm qed jaħdmu u x'inhuma jieħdu.

Ħafna drabi dawn ikunu nisa, jkunu ġejjin mil-low education background u ma jafux x'inhuma d-drittijiet tagħhom.

Inġib għajnejja wara widnejja kif jiġu exploited dawn.

Hemm kumpannija partikolari tat-tindif - u mbagħad wara ngħidlek min hi – li hu oxxen l-mod kif iħallsu.

Tistgħu tidħlu fiha intom because it is exploitation fl-agħar forma tagħha.

Rigward ix-xogħol part-time, l-ewwel punt hu l-fatt li biex tieħu l-benefiċċji pro-rata trid taħdem minn 20 hours 'il fuq.

Issa dan qed iħalli ċertu spazju li f'ċertu instances iħaddmu sa 19 and a half hours biex b'hekk ma jintrigax bir-responsabbiltà ta' benefiċċji relatati mat-tip tax-xogħol.

Worse still, kif qed tgħid inti, li qed jħaddmu l-istess nies imma dawn ikunu marbutin ma' tliet kumpanniji differenti.

Il-ħaddiem ma jiċċaqlaqx minn postu, jibqa' jagħmel l-istess ħaġa u jkollu ftit sigħat marbutin ma' company A u ftit sigħat ma' company B. Imma jien nagħmel mistoqsija hawnhekk u se nagħmilha lilek bħala MP.

F'pajjiż żgħir daqs kemm hi Malta, fejn il-kumpanniji u s-subsidiaries tagħhom huma reġistrati, hu daqshekk diffiċli li nsibu din ix-xibka?

Għaliex kif għedt inti, hija exploitation u mainly huma nisa li qegħdin f'din iċ-ċirkostanza.

Iktar minn hekk, nieħdu per eżempju lis-Schools of English u s-sistema kif qegħdin jimpjegaw lin-nies.

Dan hu business importanti ħafna għal Malta, għax jekk hemm il-possibbiltà li jonqos it-turiżmu min-naħa, nġibu dawn l-studenti.

Però l-iskejjel ta' l-Ingliż qed jispiċċaw f'ċirkostanza fejn m'għandhomx nies impjegati magħhom imma jixtru servizz ta' ftit sigħat mingħand individwi varji.

Il-problema hi li every other person għandu TEFL certificate u allura kulħadd jista' jgħallem u malli inti tgħolli rasek il-headmistress jew il-headmaster ta' l-iskola jgħidlek bye-bye, u jsibu kull gradwat mill-Università, dan għaliex prattikament kulħadd ikun għamel it-TEFL course.

Dawn in-nies qed ikunu exploited b'saħħa kbira f'ċirkostanza fejn dan huwa business importanti għall-pajjiżna.

Jiġifieri jien ngħid li ma nistgħux ma nħarsux lejha b'ċertu mod and we have to standardize it, if we want to maintain the levels.

Għaliex jekk aħna ma jimpurtaniex bil-level ta' tagħlim, mela ma ġara xejn, imma tant qed naraw pajjiżi li qed imorru up this road u jgħallmu l-Ingliż, li jekk aħna mhux se jkollna standard tajjeb, se jkun hemm problema kbira li nibqgħu nħajru dawn l-istudenti jiġu Malta.

THE CHAIRMAN: L-Onor.

FRANCO GALEA: Għadek ma spjegajtx kif jistgħu jiġu exploited dawn l-għalliema jew studenti waqt li qed jagħmlu t-TEFL course.

Għax ma nistax naqbel miegħek fuq ċerti prinċipji bħal il-fatt ta' kif l-għalliema jistgħu jiġu exploited meta huma marbutin bil-ħinijiet.

Għax normalment l-għalliema jagħtuhom ċertu ħinijiet x'jaħdmu, u jkunu quite flexible ġeneralment.

Ma nafx jekk għandekx xi ħaġa f'idejk?

MS SINA BUGEJA: Li naf hu, li inti lili ma tarani qatt bħala impjegat tiegħek.

Inti tixtri s-servizz mingħandi - service provision - u jien ikolli kuntratt miegħek ta' so many hours.

Jien qed nixtri erba' sigħat kuljum, issa erba' sigħat kuljum m'huma full employment għal ħadd.

FRANCO GALEA: Imma biex iġġib it-TEFL ovvjament trid tmur tagħmel il-kors, u trid tagħmel l-eżami.

Nimmaġina .........

MS SINA BUGEJA: Imma l-maġġoranza ta' l-istudenti ta' l-Università għandhom dan iċ-ċertifikat.

FRANCO GALEA: Kollox sew, imma jekk qegħdin l-Università, ma nistax nifhem fejn huwa the cheapness of having a TEFL course jekk jien għandi TEFL course u kulħadd għandu TEFL course, mhux l-istess ħaġa?

Jekk jien iniex kompetenti jew bil-għaqal bħala għalliema huwa li jgħodd.

Għax inkella qed ngħidu li s-sistema TEFL mhijiex korretta.

MS SINA BUGEJA: Le, imma għall-heads ta' l-iskejjel li qed jagħmlu l-costings - the pounds, shilling and pence – li qed iħarsu hu lejn the end result li kien hemm għaxar studenti, għaddew mis-sistema u at the end of the week baqa' ''x'' profit mis-sitwazzjoni.

Mhux qed jagħmlu enfasi fuq l-istandard neċessarju.

L-istandard bażiku tat-TEFL hemm qiegħed, imma inti bejn persuna li ilha tgħallem għaxar snin u xi ħadd li għadu se jibda jgħallem issa, hemm differenza.

Jiġifieri jien qed ngħid ejjew inħarsu dak is-settur ukoll.

Aħna diġà aware li għandna ċirkostanza problematika.

FRANCO GALEA: Hemm għalliema - għax inzertajt naf xi skejjel - li ilhom jgħallmu għal ħafna snin u bl-istess prinċipju anke ġieli jagħmluhom Head of School.

Ikun hemm anke junior teachers li they are gaining experience billi jiltaqgħu ma' studenti barranin u għal ħafna minnhom - speċjalment dawk li jispiċċaw għalliema - diġà per se għandhom dak il-vantaġġ li jistgħu jippassjaw ċerti affarijiet u ċerti esperjenzi lill-istudenti tagħna Maltin.

Anzi jien naħseb li peccato li m'għandniex iżjed minn dawn l-għalliema li jistgħu jgħallmu u hija tal-biża' jekk qiegħed joħroġ dan il-messaġġ hemm barra li dawn l-għalliema tat-TEFL li jmorru jgħallmu l-Ingliż qed jiġu esplojtati.

Jien naħseb li jekk għandi bżonn - għas-saħħa ta' l-argument - nixtri 50 siegħa servizz ta' għalliema - jien m'għandix School of English - why should I buy 100 hours?

Imma s-sub-contracting hija xi ħaġa legali, issir anke min-naħa tal-gvern u issir anke minn kumpanniji privati.

MS SINA BUGEJA: Li qed ngħid jien huwa, li fil-maġġoranza tagħhom dawn huma nisa u li dan huwa their only income.

Allura minflok qegħdin nieħdu the full pay li nistgħu per person, we are splitting out in a way li ma tħallix..… Anyway fuq dan is-suġġett għandi iktar informazzjoni u ngħaddihielek.

FRANCO GALEA: Jekk jogħġbok.

Ovvjament bis-sub-contracting hemm il-vantaġġi u trid tqis ukoll li hemm competition fis-suq ta' l-iskejjel ta' l-Ingliż, mill-English - speaking countries, bħall-Ingilterra, l-Amerika, l-Awstralja.

Imma tiskanta kemm in-nies jivvjaġġjaw.

Per eżempju hawn Malta naf li jiġu nies anke mill-Ġappun u miċ-Ċina.

U naħseb li hawn Malta għandna livell tajjeb ħafna ta' skola.

Ir-riżultati juru dan għaliex minn sena għal sena - dan mhux qed jgħidu il-Ministru tat-Turiżmu jew jien - il-figuri qegħdin jidhru, anke mill-iskejjel li qed jinfetħu regolari.

MS SINA BUGEJA: Imma l-punt li qed ngħid jien huwa min-naħa ta' min qed jaħdem, per eżempju, għaliex m'humiex unionised?

Għaliex ħabbtu ħafna bibien ta' Unions biex ikunu unionised but they were never unionised.

Dak li nixtieq nqajjem min-naħa bħala nisa li qed jaħdmu.

FRANCO GALEA: Imma bħala sub-contracting it's up to them jekk jidħlux f'Union u se ngħidlek għalfejn.

Jekk jien tile layer u qed inbiegħ is-servizz tiegħi għalfejn għandi nidħol f'Union?

Fhimt x'qed ngħidlek?

Sakemm ma rridx nifforma cartel għax ma nafx jekk hux legali.

Voldieri hemm ċerti affarijiet li naħseb .....

MS SINA BUGEJA: Dan huwa l-punt, li ma jixtiequx jibqgħu sub-contractors imma jsiru employees.

Dik hi d-differenza li qed jaraw.

THE CHAIRMAN: Semmejt li fil-focus groups kien hemm min qal li ma jridux jagħmlu training imma meta jridu job iridu job, apparti li dan mhux dejjem possibbli u realistiku.

Jiġifieri jekk inti tikkakkma għaxar snin fuq job, diġà għandek problema li hawn għajta kbira li min qed jaħdem irid training għal skills ġodda, imma forsi tipprova għaliex inti bdejt tgħid x'wieħed jista' jagħmel.

Qisna qed nagħmlu a think-tank session.

Jiġifieri forsi tista' tagħmel xi ħaġa li jidħlu flimkien tipi ta' skemi li saru għal dawk li għandhom 40 sena u iktar mill-ETC forsi jinbdew qabel għal nisa li qatt ma ħadmu jew tittargitja lil nisa ta' 35 sena biex terġa' tiġbidhom lura fis-suq tax-xogħol.

U forsi - mingħalija kien sar esperimenti mhux ċert jekk hux mill-EQUAL stess - bit-teleworking?

MS SINA BUGEJA: Iva, aħna għamilniha.

THE CHAIRMAN: Naf li kont għedtli xi ħaġa.

Jiġifieri ma jkunx tajjeb li wieħed jipproponi sussidju mill-gvern ...

MS SINA BUGEJA: Xi tip ta' mentoring qed tgħid?

Għax fil-fatt aħna rajna din is-sistema taħdem Spanja.

Rajna xi jsir meta kellna proġett partikolari, fejn kumpannija li għandha bżonn timla ċerta vacancies għandha dan ir-reġistru ta' nies li huma interessati li jaħdmu f'dan is-settur.

Issa biex tagħmel mentoring ikun hemm xi ħadd li huwa full-time employee, u ċertu numru ta' sigħat tal-ġurnata ta' din il-persuna, jew tal-ġimgħa tiegħu, jkunu dedikati għal dan il-mentoring.

Dawn in-numru ta' sigħat ikunu subsidised.

Mela l-employer diġà għandu gwadan għalih għaliex il-paga mhux qed iħallasha kollha hu, il-mentor qed jagħti l-informazzjoni tiegħu lil ħaddieħor u qed jieħu gost jgħallem ukoll u min dieħel qed ikollu hands-on experience li meta dan jispiċċa l-perijodu tal-mentoring, he is already fully trained u mhux għadu se jibda l-learning curve.

Jiġifieri dawn huma esperimenti li diġà rajnihom isiru f'postijiet oħrajn u mentoring could be one of these possibilities li nistgħu nesploraw.

THE CHAIRMAN: Jiġifieri tista' tagħmel mentoring.

Tista' tinkoraġġixxi wkoll tele-working billi tissussidjah, jekk ikun hemm xi ħadd li jgħidlek li jrid ikun iktar flessibbli.

Kien esperiment li rnexxa u jekk fhimt sew it-tnejn baqgħu jaħdmu full-time...…

MS SINA BUGEJA: Erbgħa fil-fatt.

Kienu bir-reduced hours u wara marru full-time, jiġifieri r-riżultati wrew.

Bħalissa hemm numru ta' nies oħra li qegħdin fuq tele-working.

Jiġifieri l-esperiment għadu għaddej u twessa' iktar mas-sistemi taċ-ċivil u it is being taken forward b'ċerta serjetà.

Kważi kważi naħseb li f'kull Ministeru hemm numru ta' nies li qegħdin jaħdmu bit-tele-working u r-riżultati li qed naraw huma pożittivi ferm.

Dan għaliex qed ilaħħqu mal-bżonnijiet l-oħrajn u l-out-put kollhu tagħhom prattikament żdied minn meta kienu jagħmlu 40 siegħa fl-uffiċċju.

Jiġifieri dawn l-affarijiet qed narawhom, inkejluhom u qed niżnuhom.

L-output tagħhom kien aħjar, għax l-ewwel ħaġa, f'uffiċċju għalkemm tkun qiegħed preżenti fiżikament, disturbances ta' l-uffiċċju huma hemm normali.

Jiġifieri wriet dik il-ħaġa wkoll.

Però jekk inti tixtieq, nistgħu nħarsu lejn il-mistoqsijiet li konna bagħtna u nkomplu daqsxejn fuqhom.

X'taħsbu?

MARIO GALEA: Jien iktar milli mistoqsija, nixtieq nagħmel proposta, Mr Chairman.

Jien waħda mill-iktar affarijiet li tiffrustani f'dawn il-kumitati hi li jqumu ħafna punti, imbagħad meta noħorġu minn hawn jintesew.

Mhux qed ngħid għal dan il-kumitat biss imma hija difett ta' kull kumitat li kont.

Issa jien naqra żbukkat, għandi dan id-difett – bħalissa hawn il-ġurnalista ta' ''The Times'' u aħjar noqgħod attent xi ngħid għax tagħmilli xi editorjal ieħor.

Qam issue hawn - li naħseb li huwa reali u jrid isir xi ħaġa fuqu - dwar l-abbuż fuq il-part-timers.

Jekk taqbel, taħseb li dan il-kumitat għandu jikteb lill-Ministru inkarigat mix-xogħol - il-Ministru Louis Galea - biex jitolbu jinvestiga dan l-ilment li qam hawnhekk.

Għax din hi r-realtà u huma n-nisa li ħafna drabi qed jiġu abbużati u naħseb li kieku dan il-Kumitat jitlob lill-Ministru biex jinvestiga, għallinqas inkunu għamilna pass.

THE CHAIRMAN: Jekk m'hawnx oġġezzjonijiet qed nilqa' s-suġġeriment tiegħek.

MS SINA BUGEJA: U jekk nista' nżid kelma oħra ma' dan is-suġġeriment bil-permess tiegħek tikteb ukoll dwar il-part-time register.

THE CHAIRMAN: Ovvjament.

L-iskop tal-laqgħa huwa li inti tieħu l-ideat tagħna u nassumi li imbagħad dawn tiġborhom u tgħid li dawn ġew diskussi fil-Kumitat għall-Affarijiet Soċjali.

MS SINA BUGEJA: Dwar ir-reġistru tal-part-timers.

Jekk per eżempju, persuna titlaq minn fuq il-post tax-xogħol għal xi raġuni jew titkeċċa, jekk tkun trid terġa tfittex ix-xogħol, nidħol fir-reġistru.

Imma reġistru tal-part-timers ma jeżistix.

Naf li sar xi xogħol fuqu imma uffiċjalment m'hemm xejn.

Jiġifieru , jekk tmur l-ETC u tgħidilhom li interessat li taħdem part-time, jgħidulek li jiddispjaċihom imma ismek ma jżommuhx għaliex m'għandhomx reġistru fejn jidħol il-part-time.

THE CHAIRMAN: M'hemmx reġistru dedikat għal part-timers.

Imma jekk l-employer imur l-ETC u jgħidilhom li jrid 20 ruħ part-time, ma jgħidulux le.

Imma joffrihom lil oħrajn.

MS SINA BUGEJA: Iva, imbagħad dawk jagħmlu għażla jekk iridux jaħdmu full-time.

Imma ovvjament qed immorru kontra ċerti affarijiet.

THE CHAIRMAN: Nistgħu nibdew bid-domandi biex norganizzaw iktar il-ħsebijiet tagħna wara din is-session?

Fir-riċerka tagħna, aħna ħarisna lejhom bħala grupp sħiħ u poġġejnihom bħala homogenous group.

Intom fl-opinjoni tagħkom meta nitkellmu fuq inactive population, what comes to mind?

THE CHAIRMAN: Jiena f'moħħi hemm dawk li jkunu inactive għax qegħdin hemm b'għażla u oħrajn b'neċessità għax biex ngħid hekk, iċ-ċirkostanzi jiddettaw hekk.

Trid ukoll tagħmel distinzjoni bejn inactive għaliex inti irtirat...

MS SINA BUGEJA: Dawk ma jidħlux.

Għax dawk huma off-working age.

THE CHAIRMAN: Jiġifieri inti fuq il-working age qed tgħid.

Inactive, again, jekk ma tgħoddx lil min qed jieħu ħsieb household jew lil min qiegħed jieħu ħsieb anzjani.

Jiġifieri jiddependi kif se tiddefiniha, għax din bħal employment.

Jiġifieri min jaħdem u min ma jaħdimx.

Studenti huma inactive jiġifieri?

Xi ħadd reġa' lura lejn l-Università inactive tgħodduh?

Kif qed tgħodduh?

THE CHAIRMAN: Il-kwestjoni hija ta' definizzjoni, jiġifieri mhux la' kemm tgħid....

MS SINA BUGEJA: Kieku ndaħħlu dawk il-figuri kollha n-numru se jogħla ħafna iktar mill-110,000 li għandna.

THE CHAIRMAN: L-Onor.

MARIE LOUISE COLEIRO PRECA: Jiena fil-fatt naħseb li b'inactive we have to consider a wider spectrum.

Il-kollegi tiegħi diġà semmew xi aspetti, u ovvjament l-unemployed and those registering for unemployment huma l-iktar ovvji.

Imbagħad għandek kategorija sħiħa ta' nies li jidhru bħala inactive imma fil-verità dawn qed jikkontribwixxu ħafna, u hawn qed nirriferi għal carers.

Per eżempju għandna numru ta' nisa f'pajjiżna li għandhom tfal b'diżabilità li assolutament xi ħadd irid jibqa' d-dar magħhom.

U ovvjament kważi kważi dejjem taqa' fuq il-mara biex tibqa' d-dar.

U jgħidulek ċar li they need the income imma x'se jagħmlu bit-tifel jew tifla tagħhom.

Illum qed naraw - almenu mill-esperjenza tiegħi hands-on - li qed jiżdied l-ammont ta' nisa li ħarġu, biex ngħid hekk mill-working life, imma they want to work and they need to work.

Jiġifieri xi wħud minnhom they want to put their time into something għaliex l-familja kibret, eċċ. Però hemm element sostanzjali ta' nisa li minkejja li ħarġu mill-perijodu tax-xogħol, għandhom bżonn l-income u jixtiequ jaħdmu.

Din narawha fl-irġiel ukoll.

Dawn ovvjament ma jistgħux imorru jirreġistraw għax-xogħol bl-istess mod li xi ħadd li għadu fil-ħajja tax-xogħol jista', jekk jispiċċa mix-xogħol.

Imma dawn ukoll huma inattivi għax hemm ix-xewqa u għandhom in-neċessità li jaħdmu.

Imbagħad din it-tip ta' data tkun broken-down f'kategoriji u hemmhekk nistgħu nieħdu u jkollna indikatur ta' ċerti sitwazzjonijiet soċjali u ekonomiċi tan-nisa.

Allura mbagħad tidħol il-kwestjoni ta' Feminization of Poverty.

Aħna kulma għandna xi ħaġa ħafifa ħafna li it goes back sas-sena 2000 u kienet veru limitata u minn dak iż-żmien s'issa ma kellna l-ebda tip ta' aġġornament.

U naħseb li jkun importanti li nevalwaw il-kategoriji kollha.

Issemmew l-istudenti.

Veru, wieħed jgħid - u bir-raġun ngħiduha - li dawn huma attivi għaliex qed jistudjaw.

Jien niltaqa' wkoll ma' familji fejn unfortunately on one hand ikunu entużjażmati ħafna u jwaddbu l-weight kollu tagħhom biex uliedhom jimxu 'l quddiem fil-ħajja edukattiva u akkademika tagħhom, imma on the other hand b'dieqa kbira jgħidulek li they cannot afford to keep them at school.

Jiġifieri dawn it-tfal u ż-żgħażagħ iridu jitilgħu daqsxejn fuq saqajhom u jaraw kif se jsibu t-triq.

Issa dawn again huma question mark, x'se tgħidilhom attivi, inattivi?

MS SINA BUGEJA: Sibt interessanti l-punt tal-women of pensionable age li they still need to sustain themselves through an income u naħseb li dik hija kategorija partikolari li trid tħares lejha b'ċertu mod.

Ħareġ ċar ukoll mill-focus groups, li age is definitely a deterrent to find employment.

Issa jekk qed ngħidu li 45 years is difficult to be employed, let alone if you are 55 or older, kemm huwa iktar diffiċli mbagħad allura biex tidħol fid-dinja tax-xogħol.

THE CHAIRMAN: Imma din hi kwestjoni ta' kultura li rrid jkollok inqas minn 40 u 45 sena biex taħdem.

Illum ħafna jobs jiirekjedu ħafna inqas enerġija milli kienu jirrikjedu qabel.

MS SINA BUGEJA: Għandna sitwazzjoni fejn hemm legal notice li tagħmilha illegali li tara l-age ta' xi ħadd biex tiddiskrimina kontra tiegħu jew tagħha.

MARIE LOUISE COLEIRO PRECA: Imma fil-prattika nafu li qed tiġri.

Sfortunatament mhijiex estranja għal Malta din.

Sewwa qed jgħid l-Onor.

It is a cultural perception li dħalna fiha, qisha xi culture mode.

THE CHAIRMAN: Domanda oħra.

MS SINA BUGEJA: Din torbot ħafna ma li konna qegħdin ngħidu.

Ħareġ il-fattur ta' l-age.

THE CHAIRMAN: Id-diżabilità li semmiet l-Onor.

Coleiro Preca għaliex kwestjoni ta' mard, għalkemm ftit l'bogħod din tista' tiġi wkoll mill-mistoqsija numru 3, il-kwestjoni tal-familja.

Kif naraha jien - anke mingħajr ma ngħid jekk hux tajjeb jew ħażin - aħna għandna kultura b'saħħitha tal-familja u kunċett tradizzjonali ta' kif inħarsu lejn il-familja li jfisser li tagħti importanza u dedikazzjoni kbira lit-tfal, akkost li tissagrifika ħafna affarijiet oħra.

MS SINA BUGEJA: Jien naħseb li xorta nibqgħu nħarsu lejn l-aspett ta' familja bl-importanza li nagħtuha bħala kultura u m'għandux għalfejn jeżenta l-gruppi totalment (Interuzzjoni)...

MARIE LOUISE COLEIRO PRECA: ..… tmur minn aspett prattiku tal-familja....

THE CHAIRMAN: Jien mhux qed ngħid - u għalhekk għedtha mill-ewwel - jekk hux tajjeb jew ħażin.

Jiġifieri mhux kwestjoni li trid tikkonvinċi lili.

Jien qed nipprova naħseb - għalkemm mhux b'mod xjentifiku għaliex bħalissa qed ngħidu x'naħseb mill-esperjenza tal-ħajja – x'jaħsbu n-nies.

Jien jekk tgħid lili, nerġa' ngħid li l-maġġoranza tan-nisa li ħarġu jaħdmu meta kienu beyond a certain age, - bħal dawk li qabżu t-30 sena - ma kenitx kwestjoni ta' avventura, bħal dawk l-avventurużl li għadhom iżgħar bħal meta mort il-Lufthansa Technik mal-Prim Ministru u kien hemm żewġ inġiniera nisa u tgħid, il-aħwa, din qabża kbira għax mhux talli qed jaħdmu imma qed jaħdmu f'jobs li mhux normalment jaħdmu fihom in-nisa, imma kwestjoni ta' neċessità ekonomika għaliex il-lifestyle tagħhom inbidlet.

U la nbidlet allura hu neċessarju li jkollok żewġ pagi.

Jiġifieri jekk tgħid lili, naħseb li waħda mill-affarijiet li fl-opinjoni tiegħi iżżomm lura oħrajn milli jagħmlu bħalhom hija li jippreferu li jissagrifikaw ċertu lifestyle u jagħtu iktar importanza lill-familja.

Jien niltaqa' ma' diversi ċirkostanzi ta' nisa li qed jaħdmu li jiġu f'sitwazzjonijiet - anke ħafna drabi minħabba ċerti dikjarazzjonijiet mill-Knisja għalkemm mhux minn hemm biss - li kważi they have to apologise u jridu jispjegaw għalfejn qed joħorġu jaħdmu.

U naħseb li anke din we need to address it, bil-media, bil-kampanji li nagħmlu, bil-mod kif nitkellmu għaliex it is unfair li dawn jiġu f'sitwazzjoni .…

Jien m'ilux kont mistieden biex nagħmel diskors fuq Gender Sensitising Parliament u wieħed mill-argumenti li qam kien, għaliex il-parlamenti saru mill-irġiel u saru speċifikament għal irġiel u ma ħasbux li xi darba se jkun hemm in-nisa.

F'parentesi żgħira, meta telgħet l-ewwel mara fil-House of Commons, din poġġewha fin-nofs tal-Bank u kellha ruxxmata rġiel kull naħa.

Meta kellha bżonn tmur il-bathroom, apparti li kellha tgħaddi minn fuq xi sitt irġiel sabet li lanqas kien hemm toilet for females fil-House of Commons.

Jiġifieri f'dan il-parlament din kienet waħda mill-affarijiet li għamlu l-irġiel għall-irġiel.

Imma li kont qed nipprova ngħid hu li rridu nippruvaw inbiddlu l-kultura, li fl-aħħar mill-aħħar dawn joħorġu jaħdmu.

MARIE LOUISE COLEIRO PRECA: Xtaqt inkompli nżid fuq dan il-punt.

Kultant l-aspett kulturali, veru, jista' wkoll iġib ċerti espressjonijiet ta' tradizzjoni reliġjuża tagħna, jiġifieri aktar minn kollox jġib in-nies fi kriżi ta' kuxjenza.

Però mhux kulħadd jiġi fi kriżi ta' kuxjenza, jiġifieri hemm nies li jagħmlu hekk minħabba n-neċessità.

Hemm numru sostanzjali ta' nies – speċjalment dwak żgħażagħ – illi mhux biss hija in-neċessità imma jħossu li jridu joħorġu jaħdmu speċjalment jekk ikunu koppja.

Imbagħad għandek l-istrutturi li mhumiex in place, li joħolqu l-work life balance u l-bilanċ bejn ir-rikonċiljament, bejn ir-responsabbiltà tax-xogħol u l-familja.

Għadna lura ħafna fuq dawk li huma family friendly work practices.

Fis-settur pubbliku hemm il-parental leave li hija ta' għajnuna kbira, s-sistema tar-reduced hours hi ta' għajnuna wkoll – għalkemm m'humiex suffiċjenti għaliex tieqaf ma ċertu eta' tat-tfal li tkun għadha tenera…

SINA BUGEJA: Ta' tnax-il sena.

MARIE LOUISE COLEIRO PRECA: It-tifla tiegħi qatt ma tajtha ċ-ċavetta ta' 12 years.

I was lucky li kelli l-mama miegħi, imma kieku ġejt fin-neċessità li nħalliha waħedha kont nagħtihielha ċ-ċavetta.

Ma nafx x'kien jiġri.

Lanqas għandi sens ta' judgement fuq min attwalment ikollu jagħti ċ-ċavetta, għax in-neċessità iġġiegħlek tagħmel ħafna affarijiet li jkunu kontra qalbek u jkollok tagħżel u l-għażliet iebsin f'ħafna affarijiet.

Imma jekk m'aħniex se nindirizzaw b'mod ċar il-kwestjoni ta' miżuri li jkunu family friendly li n-nisa jħossu li hemm xi ħaġa..…

Apparti minn hekk, imbagħad hemm ċertu liġijiet.

Fl-aħħar budget, ċertu affarijiet ġew indirizzati pożittivament, tipo l-kwestjoni tal-part-timers jew il-kwistjoni tal-bolla, jew mara li taħdem fil-business tar-raġel, li issa din ġiet viżibbli.

Dawn huma kollha aspetti pożittivi li jinkoraġixxu lin-nisa jitħajjru joħorġu jaħdmu.

Ma rridux ninsew insemmu l-kwestjoni tal-black economy li hemm ħafna nies inviżibbli.

Irridu nkomplu nħabblu rasna biex insibu mod biex fis-settur privat ikun hemm aktar awareness mill-employers, li jifhmu li meta għandhom mara ttrejnjata, n-next step hu li jinħoloq inċentiv biex dik il-mara tibqa' hemmhekk, u tkompli tagħti servizz, eċċ. Unfortunately ma nafx kif meta jkunu qegħdin jagħmlu l-business plans dawn l-affarijiet donnhom ma tantx jikkonsidrawhom.

SINA BUGEJA: Dawn huma eżempji tajbin u anke nixxerjawhom meta mmorru nagħtu diskussjonijiet.

Għax f'ċirkostanzi fejn tinħoloq din il-possibbiltà u jkun hemm committment li joħloq dawn l-ispazji, l-output tal-persuna ikun aħjar milli qatt seta' jissoponi li se jkun l-employer.

Apparti l-family friendly measures, tkellimna ukoll dwar il-ħin ta' l-iskola.

Dawn huma żewġ aspetti li rridu nħarsu lejhom b'ċertu mod..…

ONOR MARIE LOUISE COLEIRO PRECA: Irridu noqogħdu attenti.

Illum tfal li jattendu skola primarja joħorġu fis-2.30 p.m issa jekk dawn se jibqgħu l-iskola, per eżempju sa l-4.00 p.m. jew sal-5.00 p.m, irridu nsibu mod ta' kif dawn it-tfal jirrileksjaw, għax diġa' għandna problema ....

THE CHAIRMAN: Nitlobkom tkunu aktar konċiżi għaliex m'aħniex se nlaħħqu nlestu għax baqgħalna ħafna x'niddiskutu.

U kemm jista' ikun punt li diġà nkunu ddiskutejnih ma nirritornawx lura għalih għax inkella ma nlaħħqux.

SINA BUGEJA: Ħalli niċċara dan il-punt biss.

Aħna m'għidniex li nżidu l-ħin ta' l-iskola għat-tagħlim, imma li jkun hemm affarijiet oħrajn li ma jkunux academic imma li jkunu enjoyable.

ONOR MARIE LOUISE COLEIRO PRECA: Ikunu extra- curriculum, bħal life skills eċċ.

THE CHAIRMAN: L-Onor.

ONOR MARIO GALEA: Dwar il-kultura tagħna irridu wkoll nindirizzaw ta' min hi r-responsabbiltà tat-tfal.

Eżempju ċar li kien ħareġ meta kellna din id-diskussjoni, kien meta Membru Parlamentari minn New Zealand kienet qalet li biex ir-raġel tagħha joħroġ għall-part-time fil-għaxija jew biex imur jiltaqa' mal-ħbieb, he never raises the question ta' min se jieħu ħsieb lit-tfal.

Imma hi meta jkollha l-Parlament fil-għaxija trid tara min se jieħu ħsieb it-tfal.

Donnu mingħajr ma qalha ħadd din, hija miktuba fir-regoli ta' ħafna familji, illi r-responsabbiltà tat-tfal hi f'idejn il-mara.

Jekk ir-raġel joħroġ kuljum – jista' imur għall-part-time, jista' jmur il-Parlament, jista' imur il-każin jara l-logħba tal-Manchester illejla – ma jgħidx min se jieħu ħsieb it-tfal.

Minn naħa l-oħra, jekk il-mara tiġi biex toħroġ, imqar għax-xogħol, trid tħabbel rasha min se jieħu ħsieb it-tfal.

U naħseb din torbot ukoll mal-kultura tagħna u għandna nibqgħu nenfasizzaw iktar milli għamilna s'issa, illi r-responsabbiltà tat-tfal is a shared responsibility.

THE CHAIRMAN: Mela għandek suġġeriment ieħor hawnhekk, kampanja speċifikament għall-irġiel u d-dmirijiet tagħhom fid-dar.

SINA BUGEJA: Imma agħar u agħar minn hekk hu li jekk jiġri xi tip ta' failure jew xi ħaġa oħra lit-tfal, dejjem lejn l-omm inħarsu.

U jekk kienet taħdem għax kienet taħdem, jekk ma kienitx taħdem għax ma kienitx taħdem.

Jiġifieri aktarx illi l-blame se npoġġuha hemmhekk u ma nimxux 'il quddiem.

THE CHAIRMAN: Nistgħu ngħaddu għall-punt ieħor.

SINA BUGEJA: Ir-raba' mistoqsija hija dwar il-punt tal-black economy li b'xi mod diġà tkellimna fuqha.

L-issue hawnhekk hija illi n-nisa ma jirrealizzawx illi bil-parteċipazzjoni tagħhom fil-black economy – u naħseb din anke tirrispondi lill-Onor.

Galea – l-ikbar inġustizzja li qed jagħmlu, hija lejhom infushom.

Meta inti m'intix tikkontribwixxi bl-income tiegħek bħala N.I. etc., il-possibbiltà li jkollok il-pensjoni tiegħek is going out of the window completely.

Jiġifieri apparti li tkun qed tikkontribwixxi ekonomikament tkun qed tikkontribwixxi wkoll għalik innifsek għall-futur.

U dan il-concern għadu mhuwiex f'moħħ in-nisa tagħna u għadhom m'humiex qegħdin jirrealizzawh.

ONOR MARIE LOUISE COLEIRO PRECA: Imma qed jiġri hekk għaliex qed jesperjenzaw affarijiet oħra.

Jiena niltaqa' ma' ħafna nisa li jipprovaw jidħlu fil-frame proprju tax-xogħol imbagħad meta jaraw il-kondizzjonijet tax-xogħol u the actual pay, tant ma tkunx regolata, li jirraġunaw li se jħallu l-familja warajhom għal, per eżempju, Lm10 aktar fil-ġimgħa, u għalihom din ma tkunx worth it.

Jippreferu joqgħodu nieqsa minn xi ħaġa u, biex ngħid hekk, ibatu minħabba fiha imma ta' l-inqas jibqgħu jgawdu lill-familja u l-familja tgawdi lilha.

Fil-fehma tiegħi din torbot mal-biċċa ta' l-equal pay.

Unfortunately in-nisa qed jieħdu a rougher deal meta jiġu għall-conditions of work u għas-salarji tagħhom.

Mhux qed nitkellem fuq is-settur pubbliku li huwa regolat, trasparenti, eċċ. imma qed nitkellem fuq il-ħafna nisa u ħafna postijiet tax-xogħol fis-settur privat.

Mhux qed ngħid għal kulħadd, imma hemm pockets sħaħ.

Per eżempju, fil-hotel industry unfortunately hemm racket sħiħ.

Jiena naf min jaħdem għal 35c biex inaddaf kamra.

Taf kemm-il kamra trid tagħmel biex tagħmel Lm 5?

Lanqas ngħoddhom.

Imma naf nisa li qegħdin jaħdmu hekk.

Apparti minn hekk, wħud mill-kuntratturi tat-tindif, qegħdin joffru low wages lill-ħaddiema tagħhom u x'ingħidu għal conditions of work li qed jingħataw?

Jiġifieri għandek dawn l-elementi kollha.

U hemmhekk li rridu nindirizzaw.

Għax inutli noqogħdu ngħidu ħafna affarijiet li nixtiequ hekk u nixtiequ hekk.

Jekk aħna m'aħniex se nwaddbu subgħajna fuq il-ġerħa se nibqgħu ngħidu l-istess.

Jien ili snin kbar nitkellem fuq il-kwestjoni tal-family friendly measures.

We have to go għal affarijiet prattiċi.

SINA BUGEJA: Ippermettuli nagħmel mistoqsija għax jiena nħoss illi aħna qegħdin hawnhekk nisimgħu biex nieħdu l-informazzjoni but you are the people with the power.

Għax jien nista' noħroġ b'xi idea milli tkunu għidtu, but eventually you are the policy makers.

U għalhekk qegħdin hawnhekk aħna.

THE CHAIRMAN: Ġeneralment aħna ngħidu li n-nies taċ-ċivil għandhom iktar poter minnha, però ....

ONOR MARIE LOUISE COLEIRO PRECA: Jien naħseb illi jekk mhux se jkun hawn soċjetà ċivili li tkun b'saħħitha u bis-sinsla f'dan il-pajjiż, aħna hawnhekk komdi u l-unika ħaġa li nibżgħu minnha huma l-voti, u n-nies turina snienha darba f'ħames snin.

Imma soċjetà ċivili Maltija b'saħħitha, n-nies jistgħu juruna snienhom f'ħafna mill-ħin.

U naħseb li dan l-approach.

Hemm irid ikun il-poter mhux … L-Onor.

Mario Galea kien qed jitkellem fuq il-parlamenti, eċċ. M'għandniex għalfejn immorru 'l bogħod, nistgħu nieħdu l-Parlament Malti.

Il-Parlament Malti jiltaqa' fis-6.00 p.m. Jekk jinzerta ikun hawn vot, qabel l-10.00 p.m. ma tidħolx id-dar.

Jien mhux qed ngħid hekk għax mara, għax dawn ukoll għandhom it-tfal.

Qed ngħid għalina lkoll.

Jiġifieri jekk tqis biss il-ħin, ukoll lanqas jagħmel sens.

Ħaġa oħra.

Il-Parlament kemm ilu biex jiddiskuti dan il-qasam?

Naħseb l-aħħar darba kienet meta kien hemm l-Abbozz ta' Liġi dwar il-Vjolenza Domestika.

Hawnhekk qed nitkellmu fuq nofs il-popolazzjoni.

Qed nitkellmu fuq nies li għandhom responsabbiltà diretta lejn il-familji Maltin, lejn il-poplu Malti w Għawdxi kollu.

Dawn huma l-fatti.

SINA BUGEJA: Xi ħaġa oħra li laqtitna kienet illi meta tkellimna ma' dawn il-gruppi ta' nisa, speċjalment dawk li ġew għat-training, kien il-fatt illi dawn il-ħin kollu jħarsu lejhom infushom bħala nies mingħajr skills.

Meta fir-realtà, għandhom ċertu skills għax dawn bl-income - għandhom x'għandhom - they make ends meet għax m'għandhomx għażla oħra.

Again, meta nieħdu s-soċjetà, nħarsu lejn il-mara qisha bħala dik l-extension tal-familja jew parti mit-trobbija tat-tfal.

Per eżempju meta tistaqsihom x'xogħol jagħmlu li kieku kellhom jagħżlu, ammont ta' nisa li qalu childcarer - għax iħossu illi huma kollha kapaċi li jkunu childcarers għax kollha kellhom it-tfal jew rabbew it-tfal, eċċ. - hija xi ħaġa li tagħmillek il-question mark.

U tgħid: 'Imma hekk biss?'

Ma jarawx possibiltajiet jew affarijiet oħrajn li jistgħu jagħmlu?

Min jaf kemm għandhom skills u affarijiet li qed jużaw il-ħin kollu?

Again, bħala soċjetà għadna wisq inħarsu lejn il-mara equals to the caring aspect.

U dak il-messaġġ li qed jasal.

Sakemm l-ETC tibqa' taħdem fuq bażi ċentrali, ħafna nisa mhumiex se jiċċaqilqu.

Jiena jidhirli li jekk l-ETC tiddiċentralizza - u llum għandna l-istrutturi tal-Kunsilli Lokali għal ċertu programmi komunitarji - tkun aktar effettiva biex tippenetra f'imħuħ in-nisa u mmorru forsi kemm xejn lil hinn minn dawk li huma skills tradizzjonali tagħhom.

Għax anke l-fatt li jridu jmorru Ħal Far isibuha diffiċli - mhux in-nisa biss imma anke l-irġiel - għax għalihom hu nofs inhar barra mid-dar u ma jafux eżattament x'se jsibu.

SINA BUGEJA: Punt ieħor fejn jidħol training hu, li fir-riċerka tagħna ħarġet ċara, li meta tistaqsi għar-reazzjoni tagħhom, din kienet li huma mhumiex interessati fit-training u meta jgħidu irrid naħdem hekk ifissru.

Ovvjament jidher illi kulturalment qas għadna wassalna l-messaġġ illi biex tmur fid-dinja tax-xogħol irrid ikollok ċertu preparazzjoni, u rridu naraw kif se nwassluh dan il-messaġġ.

U l-punt li semmejna, norbtu mal-mentoring li għidna iktar kmieni, għaliex almenu qed idaħħlu xi ħaġa fil-but.

Għax li toħroġ mid-dar for so many hours, for so many days or weeks, u ma tieħu xejn in return, forsi dik hija ukoll questionable.

THE CHAIRMAN: Jiġifieri inti donnok qed tirrikonoxxi li s-suq jiddetta ċerti affarijiet.

Għax ma tistax tgħid: 'Jiena ma rridx nagħmel training.'

Għax l-iskills huma neċessarji.

SINA BUGEJA: Imma rridu nsibu mod kif nagħtuhomlhom.

Jiġifieri l-mod strutturat li aħna qed nużaw illum, jien għalija jidher li mhuwiex il-mod ideali kif nistgħu nilħquhom.

Ngħidu xi ħaġa rigward Question 8 li tgħid

THE CHAIRMAN: Dwar il-part-time registry bażikament għidna li minn naħa tagħna se niktbu lil Ministru Galea jikkonsidrahiex.

Dwar l-oħrajn, wieħed għad irid jiddiskuti.

Making work pay, xorta waħda nibqa' b'dik dik id-dilemma li semmejna fil-bidu.

SINA BUGEJA: Imma rridu nkunu konxji tagħha.

ONOR MARIE LOUISE COLEIRO PRECA: Jiena nixtieq insemmi żewġ kategoriji ta' nisa li ma ndirizzajnix daqshekk bil-mistoqsijiet u d-diskussjoni li għamilna s'issa.

Il-kwestjoni tas-single mothers f'dan il-pajjiż.

Ħafna minn dawn is-single mothers qed jaqgħu fit-trappola tal-povertà and it is proved li iktar ma jdumu fil-povertà iktar se jidħlu fil-poverty traps u tipperpetwa ruħha għall-ġenerazzjonijiet ta' warajhom.

Naħseb li wasal il-żmien li jkun hemm xi tip ta' indirizz, first and foremost għall-ġid tagħhom kif ukoll għall-ġid ta' uliedhom.

Għax fl-aħħar mill-aħħar, xi ħadd li jidra jirċievi ċ-cheque u somehow ma nafx kif jibda jagħmel, biex jasal għall-aspettattivi kollha li llum il-ħajja qed twaddab quddiemna, hija xi ħaġa .… Jiġifieri wħud minnhom jidħlu f'ħafna sitwazzjonijiet li bil-Malti, jipprovaw iġebbdu dawn il-funds.

U hawnhekk jiena naħseb li wasal il-mument fejn irridu naraw bis-serjetà kif dawn jidħlu fi programmi ta' taħriġ malli t-tarbija tkun se tibda l-kindergarten.

Jien mhux qed ngħid li jitneħħa l-perijodu li fih joqogħdu d-dar meta jkollhom it-tarbija anzi dan il-bonding irridu nenfasizzawh.

Għax ta' min jenfasizza illi l-ewwel ftit snin, l-omm għandha jkollha bondage mat-tarbija.

Dan mhux importanti biss għall-mother and child relationship, imma anke għall-istess soċjetà.

Li jkollok bondage bejn l-omm u l-ulied hija xi ħaġa importanti.

Hija kwestjoni ta' stabilità kemm tat-tifel u anke tat-tifla.

M'hemmx għalfejn nidħol f'iktar dettall.

Kollha kemm aħna nafuhom dawn l-affarijiet.

Fejn jidħlu single mothers, fl-ewwel perjodu hemm ħtieġa li jkun hemm.......

Però imbagħad wara, once li t-tfal jibdew il-kindergarten, hemm bżonn li dawn l-ommijiet jidħlu fi programm ta' taħriġ u jibqgħu jingħataw l-għajnuna kollha kif inhi, sakemm isibu l-impjieg.

Għandna ħafna żgħażagħ li huma under 20s, li dawn diġà kważi kkunslaw li ħajjithom se jibqgħu jgħixu biċ-cheque tar-relief kif popolarment jgħidulu.

Dak fejn iwassal, Lm120 fix-xahar, biex trabbi, teduka, tikkura, eċċ.?

Irridu nieħdu a konjizzjoni l-problema ta' ħafna single parents nisa – u jistgħu jkunu rġiel ukoll - li qed irabbu.

Il-potenzjal tad-dħul tagħhom huwa biss ta' paga waħda, għax dawn qed irabbu waħedhom.

Insa l-kwestjoni ta' manteniment or whatever għax hemm numru li anqas dak m'għandhom to fall backupon.

Hawnhekk il-kwestjoni tal-family friendly measures hija ħafna iktar kruċjali, għax hemmhekk kulħadd waħdu.

Jiġifieri jekk single parent m'għandhiex lill-ommha u l-missierha fuq min taqa', min se jżomm lil uliedha?

Imbagħad jibdew deħlin il-perikli ta' tfal waħedhom id-dar, ta' tfal ippressati, ta' tfal illi they resolve themselves to habits, etc. I think these people have to be focused upon as well.

SINA BUGEJA: Kif kont qed titkellem dwar is-single mothers ftakart f'esperjenza li kelli li kienet parti minn proġett ġewwa Northern Ireland.

Bħala partners kellna organizzazzjoni partikolari li meta mort niddiskuti magħhom – fil-fatt konna tant at different poles li bid-diskussjoni mbagħad fhimna lil xulxin – skoprejt illi dawn xogħolhom hu li jgħinu jew jgħallmu lil dawn is-single mothers kif jirnexxielhom isibu kull possibbiltà li jieħdu sa l-inqas 1c mis-sistema.

Fl-istess ħin kienu qed joffru ħafna training, però it-training qatt ma kien marbut ma' timeframes.

Jiġifieri jiena nista' niddeċiedi li nidħol għal kors ta' diploma, nagħmel sentejn jew tlieta minn ħajti nattendi twice a week – it's my outing - imma at the end of it ma kienx hemm irbit.

Jien meta smajt eżattament x'kienu qed joffru, bdejt inqajjem dawn il-mistoqsijiet.

Is-sistema qiegħda, b'xi mod, tissapportjahom.

Imma tgħidlu ħażin, tajjeb?

Ma jistax ikun tajjeb għax dawn qatt m'għandhom xi income fejn tista' tgħid li huwa tajjeb.

Però qatt ma kien hemm din l-inizjattiva jew din il-push illi jiena se nsostnik għall-perijodu però se jiġi mument meta trid tħares 'il quddiem, ngħinek tħares 'il quddiem u ngħinek tasal.

Id-diskussjoni kienet interessanti ħafna u preżenti kien hemm ukoll single mothers.

Ovvjament l-ewwel punt li qajjimt ma rawhx bħala xi ħaġa pożittiva.

Però fl-aħħar tad-diskussjoni waħda minnhom qaltli li fir-realtà qatt ma kienet ħasbet hekk.

Imbagħad hi stess bdiet tirrealizza li at some point kien se jkollha l-potenzjal, u she can stand on her own two feet.

Fuq il-punt li qed tgħid int irridu nħarsu lejn dik id-direzzjoni biex nimxu anke lejn il-possibbiltà illi at some point you stand on your own two feet.

ONOR MARIE LOUISE COLEIRO PRECA: L-Ingilterra ħadu xi inizjattivi f'dan is-sens u hemm diversi programmi għaddejjin.

Ma nafx jekk qattx analizzajtu x'qed isir.

SINA BUGEJA: Le mhux analiżi.

Imma minħabba dan il-proġett konna rajna x'hemm Belfast u huma kienu għamlu comparision mas-sistema Ingliża.

THE CHAIRMAN: Meta nitkellmu fuq dan, wieħed irid jgħid ukoll illi din mhijiex problema tas-single mothers biss.

Apparti li trid tiddistingwi ukoll bejn single mothers u single mothers 'fittizji', li jkunu qed jgħixu f'relazzjoni.

Wieħed irid jammetti li hawn abbuż sfaċċat fuqha din.

Però il-kwestjoni mhijiex biss għal dan il-każ.

Li l-welfare state jikkrea dipendenza naħseb qiegħda all around.

Irid forsi jgħaddi ftit taż-żmien ieħor sakemm jasal il-mument illi wieħed jiddiskuti b'mod iktar serju l-bżonn li jiġi ikkreat, u allura wieħed ikun jista' jitkellem b'iktar razzjonalità, għax il-welfare state għadu issue, biex ngħid hekk, sentimentali.

Irridu naraw ukoll jekk dawn iċ-cheque handouts kollha humiex qed jagħmlu iktar ħsara milli ġid.

Jekk hux qed jikkreaw iktar dipendenza milli awtonomija.

U dan assolutament mhux każ ta' single mothers jew ta' nisa biss.

Nixtieq ukoll ngħid li illi f'din l-inizjattiva li qed nieħdu biex joħorġu aktar nisa fis-suq tax-xogħol, ma nżidux pressjoni żejda oħra.

Diġà hemm pressjoni ekonomika u ma rridux nagħmlu pressjoni oħra fis-sens li qisna issa f'daqqa waħda ħloqna neċessità.

Imma rridu nipprovdu l-opportunitajiet kollha biex mara jekk tagħżel toħroġ taħdem.

Però irridu nibqgħu nirrispettaw id-deċizjoni ta' dawk illi b'għażla tagħhom jgħidu le, li hija l-priorità tagħhom u li huma hekk jifmuha...

SINA BUGEJA: Fl-equation ma rridux nħallu barra dawk li jaħdmu fil-volontarjat.

Jekk inħarsu lejn il-volontarjat Malti naraw, li persentaġġ qawwi ħafna ta' voluntierà huma nisa.

Jiġifieri rridu narawha u napprezzawha din il-ħaġa.

Però minn naħa l-oħra, kull darba li tara sitwazzjoni problematika, aktarx il-bottom line tkun ekonomika.

U allura s-soluzzjoni ekonomika tista' tgħin lil ħafna nies isibu soluzzjonijiet oħrajn għal ħajjithom.

THE CHAIRMAN: L-Onor.

ONOR MARIO GALEA: Nixtieq nagħmel kumment qasir.

F'question 8 jissemmew id-day care centres.

Jidher illi qed isir xi ħaġa f'dawn iċ-ċentri, fis-sens illi ngħataw fondi biex jiġu rranġati u jiġu up to standard.

Jiġifieri fuq dik l-issue mexjin.

Se nieħu spunt minn tweġiba ta' Mistoqsija Parlamentari fejn issemmew is-single parents.

Ma nafx hijiex perception tiegħi, għax m'għandiex statistika, imma donnu qed ngħixu f'soċjetà iktar permessiva, fejn illum ċertu affarijiet huma aktar aċċettati milli kienu qabel.

Tinkwetani wkoll l-ammont ta' tfajliet żgħar li qegħdin joħorġu pregnant.

Naħseb iktar milli nipprovaw infittxu s-soluzzjoni, ta' min li nipprovaw nindirizzaw din il-problema.

Illum kien hemm Mistoqsija Parlamentari li weġibha, ma nafx hux il-Ministru ta' l-Edukazzjoni jew il-Ministru tas-Saħħa, illi din is-sena jew is-sena l-oħra, l-età ta' l-iżgħar tfajla li kellha tarbija kien ta' 13-il sena.

M'ilux ġiet tfajla tkellimni ma' ommha u missierha b'tarbija u jien staqsejtha jekk kienx ħuha iż-żgħir, il-fessud hux.

U missierha qalli li le dak mhux ħuha, imma hu kien in-nannu tiegħu.

Kien it-tifel tat-tifla.

Issa f'għajnejja kienet tidher għadha tifla, u mbierek Alla diġà saret omm.

Naħseb anke hemm, irridu nindirizzaw ftit is-sitwazzjoni.

Ma nafx x'counselling għandhom l-iskejjel, imma r-realtà hija realtà.

Minn survey li sar dan l-aħħar instab li tfal ta' età żgħira huma diġà sexually active u għallinqas għandna nibdew ngħallmuhom issa.

Nerġa' ngħid, ma nafx x'għandhom fil-curriculum tagħhom jew jekk jattendux Sedqa, imma għandna bżonn nibdew ngħallmuhom x'alternattivi hemm fuq family planning jew x'jistgħu jagħmlu biex ma joħorġux pregnant.

Għax li jsiru ommijiet ta' 13-il sena - u issa l-Onor.

Coleiro Preca qed tgħidli li kien hemm tifla ta' 11-il sena li ħarġet pregnant – hija xi ħaġa li taħsdek.

Dan mhux fenomenu ta' Malta biss, imma anke ta' barra minn Malta, imma we have to address this problem għax se jibqa' jkollna single mothers.

ONOR MARIE LOUISE COLEIRO PRECA: Jien naħseb li dawn il-ħafna tfajliet qegħdin ifittxu - apparti l-aspett bioloġiku li huma jkunu sesswalment attivi minn kmieni, eċċ. - dak is-sens ta' sigurtà emozzjonali.

Għaliex li tkun sesswalment attiv mod, imma attwalment qed jaċċettaw ċerti sitwazzjonijiet, li jien naraha li hi aktar attribwita psikoloġikament.

Għalhekk naħseb li f'ċertu sens irridu nindirizzaw is-sitwazzjoni tal-familja minn kmieni.

Per eżempju, fejn qabel our values and our life skills used to emanate mill-parents tagħna għax huma kienu jkunu d-dar, il-mama dejjem kienet id-dar, toħroġ x'ħin toħroġ, tidħol x'ħin tidħol, il-mama qiegħda d-dar imma llum aħna m'aħniex id-dar.

Mela r-responsabiltajiet li aħna konna nieħdu direttament mill-parents tagħna, issa we are sharing them, u daħlu mingħajr ma xtaqu l-għalliema, in-nursery carers, etc. Jiġifieri llum il-kwestjoni tal-parenting skills m'għadhiex marbuta ma li l-parents jagħtu l-parental skills huma biss, imma jien ngħid li wasal il-mument fejn in-nursery carers, il-kindergarten assistants u l-għalliema jinkwadraw irwieħhom because they are sharing dak li qabel kienu jġorruh waħedhom il-parents.

Illum bil-bidla soċjo ekonomika qawwija li ġiet fuqna u trid tibqa' tiġi fuqna - għax jien ma ngħidx li se tieqaf hawn, għax dawn mewġiet – ġiegħluna nagħmlu dawn l-affarijiet.

ONOR MARIO GALEA: Imma fl-aħħar mill-aħħar x'messaġġ se nwasslulhom lit-tfal tiegħek, tiegħi, whatever, aħna, lin-nanniet, fl-iskola?

Fl-aħħar mill-aħħar ir-realtà ta' din il-problema – u hawnhekk qed ngħid fuq unwanted pregnancies – hi li t-trend hi li t-tfal jiġu sexually active minn età iktar żgħira.

Fl-aħħar mill-aħħar, lit-tfal tagħna, qed ngħidulhom l-options ta' x'contraceptives jeżistu?

Jew qed nibżgħu għax hija kontra r-reliġjon tagħna għax din hija a no go area u ħadd ma jitkellem fuqha?

Minn hemmhekk irridu nibdew.

ONOR MARIO GALEA: Ma nafx jekk hux qegħdin jattendu.

Naf li s-Sedqa imorru imma ma nafx jekk jgħidulhomx.

Imma flimkien ma' din, trid tindirizza wkoll l-idea li t-tfal tagħna jibdew jagħrfu jagħżlu.

ONOR MARIO GALEA: Imma llum it-tfal huma bbumbardjati mill-internet ...

Huma tant ibbumbardjati li allura l-iskills li aħna konna nieħdu u forsi kienu jkunu suffiċjenti, unfortunately illum għat-tfal tagħna dawk l-iskills mhumiex biżżejjed u terġa' lanqas qed nagħtuhomlhom aħna.

U ma nafux jekk il-kumplament li rridu jieħdu, hux qed jieħduh.

Dan hu l-punt tiegħi.

Jien għalija l-prevenzjoni mhux din il-parti biss, Onor. Galea.

Għax wara kollox, anke l-għażla tmurx torqod ma' wieħed jew le, m'hiex l-unika għażla li t-tfal tagħna jiġu fiha.

Anke x'għażla se jagħmlu, jekk jixtrux tad-ditta jew le, per eżempju.

Imma dik hija sitwazzjoni oħra u mhux se noqogħdu nidħlu fiha hawnhekk.

SINA BUGEJA: Naħseb li dawn huma kollha issues li rridu, b'xi mod, nindirizzaw.

Imma dik tkun diskussjoni darba oħra.

THE CHAIRMAN: Hekk hu.

Għandek xi punt ieħor li xtaqt issemmi?

I really needed to hear intom x'qegħdin tħarsu.

THE CHAIRMAN: Grazzi.

Il-Kamra hija aġġornata għal nhar it-Tnejn, 7 ta' Mejju, 2007.

Fid-8.40 p.m. il-Kumitat aġġorna għal nhar it-Tnejn 7 ta' Mejju, 2007.

Fit-8:30 p.m. il-Kumitat aġġorna għal data li kellha tiġi komunikata iktar tard.


KUMITAT PERMANENTI DWAR L-AFFARIJIET SOĊJALI

(Rapport Uffiċjali u Rivedut)

L-GĦAXAR PARLAMENT

Laqgħa Nru. 86

It-Tnejn, 7 ta' Mejju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 86

It-Tnejn, 7 ta' Mejju, 2007

Il-Kumitat iltaqa' fil-Palazz, il-Belt Valletta, fis-18.35 p.m.

Il-Minuti tal-Laqgħa Nru. 85 li saret fit-2 ta' Mejju 2007 ġew konfermati.

The CHAIRMAN: Il-laqgħa tal-lum hija mad-delegazzjoni tal-Kumitat għad-Drittijiet tan-Nisa mill-Parlament Ewropew.

Fis-7.27 p.m. aġġorna għal data li kellha tiġi komunikata aktar tard.

Proceedings, agenda, minutes and transcripts of the parliamentary committees docx


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 107

L-Erbgħa, 9 ta' Mejju 2007 fis-7.15 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 9 ta' Mejju 2007 fis-7.15 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa ma' delegazzjoni mill-Kumitati għall-Affarijiet Barranin u Ewropej tal-Parlament tar-Repubblika tal-Litwanja mmexxija mill-Onor Justinas Karosas, President tal-Kumitat għall-Affarijiet Barranin.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 107

L-Erbgħa, 9 ta' Mejju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 107

L-Erbgħa, 9 ta' Mejju, 2007

Il-Kumitat iltaqa' fil-Palazz, il-Belt Valletta, fis-7.29 p.m.

Il-Minuti tal-Laqgħa Nru. 106 li saret nhar it-Tnejn, 30 ta' April 2007, kienu konfermati.

LAQGĦA MA' DELEGAZZJONI MILL-KUMITATI GĦALL-AFFARIJIET BARRANIN U EWROPEJ TAR-REPUBBLIKA TAL-LITWANJA MMEXXIJA MILL-ONOR JUSTINAS KAROSAS, PRESIDENT TAL-KUMITAT GĦALL-AFFARIJIET BARRANIN

JUSTINAS KAROSAS (President tal-Kumitat għall-Affarijiet Barranin tar-Repubblika tal-Litwanja): Mr Chairman, if I may, I would also like to make a contribution.

Fit-8.20 p.m. il-Kumitat aġġorna għal data oħra.


L-GĦAXAR PARLAMENT

LAQGĦA NRU.

L-Erbgħa, 9 ta' Mejju 2007.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-7.29 p.m.

L-Onor Jason Azzopardi, President tal-Kumitat, ippresieda.

PREŻENTI: L-Onor Michael Asciak, l-Onor Clyde Puli u l-Onor George Vella.

Assenti: Il-Ministru għall-Affarijiet Barranin, l-Onor Evarist Bartolo, l-Onor Leo Brincat, l-Onor Mario de Marco u l-Onor Jose' Herrera.

Il-Minuti tal-laqgħa Nru. 106 li saret fit-30 ta' April, 2007, kienu konfermati.

Id-delegazzjoni mir-Repubblika tal-Litwanja kienet magħmula mill-Onor Justinas Karosas, President tal-Kumitat għall-Affarijiet Barranin u Kap tad-Delegazzjoni, l-Onor Dailis Alfonsas Barakauskas, l-Onor Aldona Staponkiene u l-Onor Jadvyga Zinkeviciute.

Il-Membri tal-Kumitat u d-delegazzjoni mill-Litwanja tkellmu fuq diversi temi, fosthom, ir-resettlement fil-Litwanja ta' refuġjati minn Malta, it-tkabbir ta' l-Unjoni Ewropea, it-Trattat Kostituzzjonali, in-Neigbhourhood Policy kemm fir-reġjun tal-Mediterran kif ukoll fil-Lvant ta' l-Ewropa, l-enerġija u l-ftehim ta' koperazzjoni bejn l-Unjoni Ewropea u l-Federazzjoni Russja.

Fit-8.20 p.m. il-Kumitat aġġorna għal data u b'aġenda li tiġi komunikata aktar tard.

SKRIVAN TAL-KUMITAT

CHAIRPERSON TAL-KUMITAT


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 108

L-Erbgħa, 16 ta' Mejju 2007 fis-7.00 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar l-Erbgħa, 16 ta' Mejju 2007 fis-7.00 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa ma' E.T. Ms Molly Bordonaro, Ambaxxatur ta' l-iStati Uniti ta' l-Amerika għal Malta.

Affarijiet oħra.


(Rapport Uffiċjali u Rivedut)

L-GĦAXAR PARLAMENT

Laqgħa Nru. 108

L-Erbgħa, 16 ta' Mejju, 2007

Stampat fl-Uffiċċju ta' l-Iskrivan

Prezz Lm1

L-GĦAXAR PARLAMENT

Laqgħa Nru. 108

L-Erbgħa, 16 ta' Mejju, 2007

Il-Kumitat iltaqa' fil-Palazz, il-Belt Valletta, fis-7.10 p.m.

Il-Minuti tal-Laqgħa Nru. 107 li saret fid-9 ta' Mejju 2007, kienu konfermati.

LAQGĦA MA' E. T. MS MOLLY BORDONARO, AMBAXXATUR TA' L-ISTATI UNITI TA' L-AMERIKA GĦAL MALTA

THE CHAIRMAN: (Onor. Jason Azzopardi): L-item prinċipali hija l-laqgħa ma' l-Eċċellenza Tagħha, Ms Molly Bordonaro, Ambaxxatriċi ta' l-Istati Uniti ta' l-Amerika għal Malta.

Fit-8.20 p.m. il-Kumitat aġġorna għal

data oħra.


L-GĦAXAR PARLAMENT

LAQGĦA NRU.

L-Erbgħa, 16 ta' Mejju 2007.

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-7.10 p.m.

PREŻENTI: L-Onor Michael Asciak, l-Onor Leo Brincat u l-Onor Clyde Puli.

Preżenti wkoll kien hemm l-Onor Joseph Falzon, sostitut ta' l-Onor Mario de Marco, u

Assenti: Il-Ministru għall-Affarijiet Barranin, l-Onor Evarist Bartolo, l-Onor Mario de Marco, l-Onor Jose' Herrera u l-Onor George Vella.

Il-Minuti tal-laqgħa Nru. 107 li saret fid-9 ta' Mejju, 2007, kienu konfermati.

L-E.T. Ms Molly Bordonaro kienet akkumpanjata minn Ms Monica Cummings, uffiċċjal fl-ambaxxata Amerikana.

Il-Kumitat u l-Ambaxxatur ta' l-iStati Uniti ta' l-Amerika ddiskutew, fost temi oħra:

i) ir-relazzjonijiet bilaterali, fosthom, il-visa, il-ftehim dwar it-taxxa doppja, ir-resettlement ta' refuġjati minn Malta, is-sigurta' fil-Mediterran u l-koperazzjoni f'diversi oqsma;

ii) ir-relazzjonijiet bejn l-iStati Uniti u l-Unjoni Ewropea;

iii) is-sitwazzjoni fl-Iraq u fil-Lvant Nofsani; u

iv) ir-relazzjonijiet mar-Russja u ma' l-Iran.

Fit-8.20 p.m. il-Kumitat aġġorna għal data u b'aġenda li tiġi komunikata aktar tard.

SKRIVAN TAL-KUMITAT

CHAIRPERSON TAL-KUMITAT


L-GĦAXAR PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 109

Il-Ġimgħa, 18 ta' Mejju 2007 fn' 12.00 p.m.

L-Onor.

Jason Azzopardi, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar il-Ġimgħa, 18 ta' Mejju 2007 fn' 12.00 p.m. fil-Kamra tal-Kumitati fil-Palazz il-Belt b'din l-aġenda:-

Laqgħa ma' Dr Joe Borg, Kummissarju tal-Kummissjoni Ewropea responsabbli mis-Sajd u l-Affarijiet Marittimi, dwar it-tema: Lejn Politika Marittima għall-Unjoni Ewropea.

Affarijiet oħra.